Radovi na izgradnji sportske hale u Sevojnu koja se gradi pri objektu sevojničke osnovne škole Aleksa Dejović , kako najavljuju nadležni u ovoj užičkoj gradskoj opštini, biće završeni do kraja septembra. Radovi na izgradnji sportske hale u Sevojnu koja se gradi pri objektu sevojničke osnovne škole Aleksa Dejović , kako najavljuju nadležni u ovoj užičkoj gradskoj opštini, biće završeni do kraja septembra.\nU okviru projekta „Program modernizacije škola“ za izgradnju sportske hale, Sevojničani su još 2012. godine potpisali ugovor, dobili dozvolu i svu potrebnu dokumentaciju, ali su radovi na izgradnji ovog sportskog objekta, počeli tek u avgustu prošle godine. Prvobitno je prema projektnoj dokumentaciji završetak radova planiran za mart, ali je zbog izmeštanja instalacija, pa zastoja zbog vanrednog stanja i epidemije corona virusa, novi rok završetka radova pomeren za septembar. Trenutno se na ovom objektu izvode radovi parternog uredjenja i završni poslovi u unutrašnjosti objekta, nakon čega se, prema trenutnoj dinamici, u septembru očekuje tehnički prijem objekta.\nOsnovna škola Aleksa Dejović inače, jedna je od škola iz užičkog kraja zainteresovana za pilot projekat razvoja celodnevne nastave, pri čemu odgovarajući infrastrukturni preduslovi prva su faza u realizaciji ovog modela. Kako je projektom predvidjeno sportska hala u Sevojnu, koja se gradi kao deo prostora ove škole, imaće 1000 kvadrata korisne površine i predstavljaće moderan sporski objekat za realizaciju svih školskih, ali vanškolskih sportskih aktivnosti.\n“Sevojno izgradnjom ovog objekta mnogo dobija, a najvažnija stvar je da ćemo umesto na ulicu i kafiće decu usmeriti i dati im mogućnost da se, upravo u ovom objektu posvete raznim sportsko-rekreativnim aktivnostima. Na nivou opštine već duži niz godina postoji dogovor da se svim registrovanim sportskim klubovima i kulturno-umetničkim društvima i udruženjima omogući besplatno korišćenje sportskih objekata koje su u nadležnosti opštine”, ističe Nikola Gogić, predsednik Skupštine gradske opštine Sevojno.\nOve nedelje, kako su najavili čelnici sevojničke opštine, počinje i dogradnja još jednog prostora za dečiji vrtić, čime bi Sevojno postalo, ako ne prvo, a ono jedno od retkih gradsko mesta u Srbiji gde neće biti liste čekanja za upis dece u dečije vrtiće.\nSpisak dosadašnjih komentara za članak "Završni radovi na sportskoj hali u Sevojnu".\nSpisak dosadašnjih komentara za članak "Završni radovi na sportskoj hali u Sevojnu". Podelite vaše mišljenje sa nama. Pošaljite komentar klikom na dugme - napišite komentar.


Izvor: RTS, 15.Apr.2021, 15:05\nFudbalski klubovi Jagodina i Borac 1926 kažnjeni su sa novčanim kazmama i oduzimanjem po šest bodova zbog toga što su “svojim činjenjem ugrozili i povredili integritet fudbalskih utakmica Prve Lige Srbije“ u mečevima sa Trajalom, odnosno Železničarom, saopštila je Disciplinska komisija Fudbalski >> Pročitaj celu vest na sajtu RTS << savez Srbije.\nPosle upozorenja i sumnji koje je Uefe iznela u vezi sa regularnošću dve utakmice, koje su odigrane u martu, Fudbalski savez Srbije je ovog puta ekspresno reagovao i doneo odluku o kažnjavanju Prvoligaša.\nBorac je u Pančevu izgubio od Železničara sa 0:1, dok se Jagodina sa gostovanja kod Trajala u Kruševcu vratila sa porazom od 3:0.\nOba kluba su kažnjena oduzimanjem po šest bodova na tabeli Prve lige Srbije, a Jagodina i kaznom kaznpm od 6 miliona dinara, dok je Borac 1926 kažnjen iznosom od 4 miliona dinara.\nUz ove kazne Disciplinska komisija FSS donela je i odluke o kaznama zbog slabe organizacije, nedozvoljenog prisustva gledalaca i nepoštovanja odredaba iz kovid protokola o organizaciji utakmica, tako što je FK „Crvena zvezda" Beograd izrečena novčana kazna u iznosu od 700.000 dinara zbog navedenih propusta na utakmici Super Lige Srbije FK „Crvena Zvezda" Beograd - FK „Partizan" Beograd.\nIz istih razloga, kažnjen je i FK „Novi Pazar" novčanom kaznom u iznosu od 500.000 dinara, a u vezi sa organizacijom utakmice FK „Novi Pazar" Novi Pazar - FK „TSC" Bačka Topola.\nDanas: Krivi klubovi i niko više\nFSS drakonski kaznio Jagodinu i Borac, kažnjena i Zvezda zbog derbija\nDisciplinska komisija Fudbalskog saveza Srbije (FSS) kaznila je fudbalske klubove Jagodinu i Borac iz Čačka zbog toga što su “svojim činjenjem ugrozili i povredili integritet utakmica“ Prve Lige Srbije sa Trajalom, odnosno Železničarom...Kako je saopšteno, na današnjoj sednici Disciplinske...


RTCG - Radio Televizija Crne Gore - Nacionalni javni servis :: Vaterpolo :: Jadran juri 10. trofej Kupa u nizu\n01. 10. 2020. 14:02 >> 14:02 0\nZA VIKEND KREĆE VATERPOLO SEZONA\nJadran juri 10. trofej Kupa u nizu\nPolufinalnim duelima Kupa Crne Gore u subotu i nedjelju zvanično će početi nova vaterpolo sezona u Crnoj Gori, saopšteno je iz Vaterpolo plivačkog saveza. Za prvi trofej u sezoni boriće se vaterpolisti Jadrana, Budvanske rivijere, Primorca i Katara. U subotu, u 18 sati u Budvi, sastaće se Primorac i Kataro, dok će dan kasnije u istom bazenu rivali biti Budvanska rivijera i Jadran.\nTrener Jadrana, Petar Radanović kazao je da je njegov tim favorit, ali da će to morati da opravda u bazenu. Prema njegovim riječima, prvom timu priključeni su mladi igrači, koji će neočekivano imati više prostora nego što je bilo planirano.\nHercegnovski tim posljednjih devet godina osvajao je trofej Kupa Crne Gore.


Beta 7. novembra 2015. 20:45\n„Radi se o pokušaju povratka na političku scenu nekada istaknutih figura Borisa Tadića i Čedomira Jovanovića. Oni smatraju da im u istorijskom političkom smislu malo gori pod nogama, pa su razloge zbog kojih su se nekad rastali stavili po strani“, rekao je Vuk Stanković agenciji Beta.\nOn je podsetio da je LDP nastao kao kritika Tadićeve politike i dodao da su se sada stvari zanačajno promenile i da se obojica prilagodjavaju novim okolnostima na političkom tržištu Srbije.\nPrema njegovoj oceni, oni će se obratiti onom delu biračkog tela koji je ušao u apstinenciju od drugog kruga izbora 2012. godine, ali ostaje pitanje sa kojom platformom, rešenjima i kadrovima.\n„Oni ne mogu da budu lideri nove koalicije, jer za nove pobede su potrebni novi ljudi, a Tadić i Jovanović to nisu. Oni žele da artikulišu gradjansku inicijativu ovoj vlasti, ali da bi to uradili moraju da otvore prostor i za nove mlade ljude što će im biti otežano zbog zasićenosti biračkog tela sa njima dvojicom, ali i slabijom stranačkom strukturom“, naveo je Vuk Stanković.\n„Mere štednje koje su na snazi su liberalni koncept koji je zastupao LDP i simbolički gledano održani su važni dogadjaji poput Prajda, zatim Vučić je bio u Srebrenici i razvija ideju regionalnog pomirenja za šta su se i Tadić i Jovanović zalagali. Tako da im je ideološki manevar vrlo sužen“, rekao je Vuk Stanković.\nSama kritika sadašnje vlade i Vučića, kako je dodao, daje ograničeno dejstvo, ne mobiliše mnogo ljudi u politiku, te su im potrebni novi obrasci komunikacije, nove ideje i novi ljudi.


Strateški ciljevi i problemi obrazovanja u Srbiji | UGS Nezavisnost\nStrateški ciljevi i problemi obrazovanja u Srbiji\nDatum: 02. novembra 2017 Kategorija: Vesti UGSNema komentara\nU ponedeljak, 30. oktobra 2017. godine, u Beogradu je održan tradicionalni društveno-politički forum: Dijalog u centru, na temu: „Strateški ciljevi i problemi našeg obrazovanja“. Ovaj forum se već čitavu deceniju, na mesečnom nivou, održava u organizaciji Fondacije Centar za demokratiju, uz podršku Fondacije Friedrich Ebert. Predstavnici UGS NEZAVISNOST učestvuju u radu ovog foruma od samih njegovih početaka.\nNeposredan povod pri izboru teme ovoga puta bila je (pre)ubrzana aktivnost Ministarstva prosvete Republike Srbije na izradi strateškog i zakonodavnog okvira za reformu obrazovnog sistema. Nakon što je, nedavno, Narodna Skupština Republike Srbije usvojila Zakon o osnovama sistema obrazovanja i vaspitanja i Zakona o visokom obrazovanju, Vlada Srbije je usvojila i Predlog zakona o dualnom obrazovanju o kome je, na dan održavanja društveno-političkog foruma, vođena rasprava u Narodnoj Skupštini. Sva zakonska rešenja usvojena su po hitnom postupku, bez mišljanja Socijalno-ekonomskog saveta Republike Srbije i bez, odnosno uz krajnje nedovoljnu javnu raspravu.\nUčesnici foruma pokušali su, kroz dvočasovni dijalog, da pronađu odgovore na pitanja usklađenosti ovih zakona sa Staretgijom razvoja obrazovanja u Srbiji do 2020. godine, donetom 2012. godine, izrazivši opravdanu sumnju u mogućnost da reforma kojom se uspostavlja snažnija centralistička kontrola Ministarstva prosvete nad svim segmentima obrazovanja može ishodovati istinski razvoj obrazovnog sistema. Pri tome je naglašena bojazan akademske zajednice i sindikata da uvođenje ovog tipa dualnog obrazovanja u privredni sistem kakav ima Srbija vodi, između ostalog, i promociji učenika kao jeftine radne snage.\nMeđu učesnicima Dijaloga u centru bili su: Dragoljub Mićunović (FCD), Nataša Vučković (FCD), Ivan Ivić (profesor Filozofskog fakulteta u penziji), Ana Pešikan (Filozofski fakultet, bivša ministarska nauke i tehnologije u Vladi RS 2007/08. godine), Srbijanka Turajlić (profesorka Elektrotehničkog fakulteta u penziji), Srđan Verbić (bivši ministar prosvete, nauke i tehnološkog razvoja Vlade RS 2014-2016. godine), kao i brojni drugi članovi akademske zajednice, Nacionalnog prosvetnog saveta i sindikata. Snimak celokupne diskusije dostupan je na sledećem linku: https://www.youtube.com/watch?v=D9X9BlZM-v0.


FK Fluminense - Blic Sport\nGde su brazilski biseri, tu je Šahtjor - samo što je Siti bio BRŽI I KONKRETNIJI\nU jednoj od ovakvih utakmica kakvu će večeras igrati Mančester siti bi pojačanja poput ovih mogla čak da dobiju i priliku.\nUmesto golova i lepih poteza masovna tuča, koja se desila između mladih fudbalera Fluminensea i Atletiko Paranaensea obeležila je finale brazilskog šampionata za igrače do 17 godina.\nODLAZAK VELIKANA Ronaldinjo završava karijeru?\nMnogi mediji u Brazilu preneli su vest da bi nekada najbolji igrač planete Ronaldo de Asis Moreira, poznatiji kao Ronaldinjo, mogao da uskoro završi karijeru.\nBivši brazilski reprezentativac Ronaldinjo napustio je Fluminense posle samo tri meseca, potvrdio je danas klub iz Rio de Žaneira.\nŽerson u januaru prelazi u Barselonu\nMladi fudbaler Fluminensea Žerson karijeru će nastaviti u Barseloni, saopštio je njegov otac.\nImobile i Insinje se razgoropadili, prvi trijumf "azura" posle sedam mečeva\nFudbalska reprezentacija Italije je posle sedam neuspeha konačno uspela da ostvari trijumf, i to u pripremnom meču za Mundijal, savladavši Fluminense sa 5:3.\nFluminense za "zelenim stolom" izbegao ispadanje, Portugesa u Seriji B\nProšlogodišnji prvak Brazila Fluminense sačuvao je status prvoligaša, pošto je odbijena žalba Portugesea. koji je ispao iz elitne divizije, jer su mu oduzeti bodovi.\nPortugesa spašava Fluminense selidbe u drugu ligu\nJedan od najpopularnijih brazilskih klubova, Fluminense mogao bi da izbegne ispadanje u niži rang jer je Portugesa navodno koristila suspendovanog fudbalera.\nFluminense otpustio Luksemburga\nAktuelni prvak Brazila u fudbalu, Fluminense saopštio je da je otpustio trenera Vanderleja Luksemburga zbog serije loših rezultata.


Svakodnevne izjave albanskih političara ne daju nam nadu da će se sa ovakvim provokacijama stati, naglasio je Petković\nDirektor Kancelarije za Kosovo i Metohiju dr Petar Petković razgovarao je danas sa novoimenovanim zamenikom ambasadora SAD u Republici Srbiji, Džonom Ginkelom.\nNelegalni upadi teško naoružanih specijalnih jedinica Kosovske policije ROSU na sever Kosova i Metohije, 20. septembra i 13. oktobra, pucanje pripadnika ovih jedinica iz vatrenog oružja na goloruki srpski narod i teško ranjavanje Srbina iz Zvečana, Srećka Sofronijevića, kao i slučaj Ivana Todosijevića, predsednika Opštine Zvečan, samo su kulminacija svakodnevnih pritisaka na Srbe na KiM, istakao je direktor Petar Petković.\nPetković i Ginkel\nNažalost, svakodnevne izjave albanskih političara ne daju nam nadu da će se sa ovakvim provokacijama stati, naglasio je Petković, izrazivši veliku zabrinutost zbog nepoštovanja sporazuma o energetici od strane Prištine. Zato je od velike važnosti da se Briselski sporazum poštuje, jer da je Priština pravovremeno primenila preuzete obaveze, navedene krizne sizuacije bile bi zasigurno izbegnute, konstatovao je direktor Petar Petković.\nPriština sprema nove incidente u srpskim sredinama: Evo koja svetska sila stoji iza svega\nPriština sprema novi upad na sever Kosmeta: Cilj trafostanica Valač, glavno elektročvorište na severu!\nInformišući sagovornika o rezultatima pokrajinskih lokalnih izbora, održanih 17. oktobra, direktor Kancelarije za KiM je istakao da su Srbi pristali da učestvuju na ovim izborima, očekujući neodložnu implementaciju svih do sada postignutih dogovora, a pre svega formiranje Zajednice srpskih opština. Tom prilikom direktor Petković je podsetio na nedavnu izjavu glavnog pregovarača Prištine, Besnika Bisljimija, da neće doći do formiranja ZSO, što pokazuje da Priština ne želi normalizaciju odnosa u pokrajini i da sve čini da zatvori vrata dijalogu.\nPetar Petković je naglasio da će Beograd na prvom sledećem sastanku u Briselu čvrsto i nepokolebljivo insistirati na preduzimanju konkretnih koraka u pravcu formiranja Zajednice srpskih opština, koja po njegovim rečima ima za cilj da zaštiti položaj i prava srpskog naroda na Kosovu i Metohiji.\nBeograd ostaje dosledno opredeljen za dijalog kao jedini način rešavanja otvorenih pitanja, dok Priština, pronalaženjem izgovora za neispunjavanje preuzetih obaveza potkopava same temelje dijaloga i ideju da je nesuglasice moguće rešavati jedino mirnim i političkim sredstvima, podvukao je direktor Kancelarije za Kosovo i Metohiju dr Petar Petković i zaključio da je podrška Sjedinjenih Američkih Država u rešavanju svih navedenih pitanja, od velike važnosti.\nPetković uzvratio Gervali na njene teške optužbe na račun Srbije\nPetar Petković Kancelarija za KiM Džon Ginkel Kosovo i Metohija\nPriština ponovo zabranila Petkoviću da poseti KiM i uruči pomoć\nPetković: Prištinu ne zanima normalizacija odnosa, barijere i blokade su "njihovo pravo lice"\nSkandal u Briselu: Priština odbila da učestvuje u direktnom razgovoru! Smeta im Zajednica srpskih opština!\nPetković: Kurti poništava dijalog, ponižava EU i SAD


Održani lokalni izbori u BiH\n02 oktobar, 2016\nGlasanje na lokalnim izborima (AP Photo/Amel Emric)\nU Bosni i Hercegovini u nedelju su održani lokalni izbori na kojima su građani birali gradonačelnike i načelnike gradova i opština u Republici Srpskoj i Federaciji BiH, kao i odbornike u opštinskim skupštinama i većima u oba entiteta, kao i distriktu Brčko.\nPrema nepotpunim i nezvaničnim rezultatima, u Republici Srpskoj pobedio je Savez nezavisnih socijaldemokrata Milorada Dodika, dok je u Federaciji BiH najviše glasova dobila lista predvođena Strankom demokratske akcije Bakira Izetbegovića.\nPremilinarni rezultati govore da je u izbornoj trci u Banjaluci je pobedio Igor Radojčić iz Saveza nezavisnih socijaldemokrata (SNSD) Milorada Dodika sa 67,96 odsto glasova, a u Bjeljini Mićo Mićić iz Saveza za promjene Biljenjina - SDS sa 49,44 odsto glasova.\nU većini sarajevskih opština u federalnom delu uglavnom je pobedio SDA.\nU Srebrenici je pobedila lista Zajedno za Srebrenicu - SDS u toj opštini predvođena Mladenom Grujičićem sa 67,96 odsto glasova.\nLokalni izbori nisu održani jedino u Mostaru, koji nije sproveo odluku Ustavnog suda BiH da promeni Statut grada i način izbora većnika u gradsku skupštinu.\nPredsednik Centralne izborne komisije Ahmet Šantić izjavio je na konferenciji za štampu da su opštinske izborne komisije primile 80 prigovora, što je upola manje nego na prošlim izborima.\nCIK je zabežio i 15 instanci kršenja izborne tišine.\n"Očekivali smo više pritužbi na glasanje na nepotvrđenim glasačkim listićima", rekao je Šantić.\nGlasanje u Stocu obustavljeno je zbog fizičkog obračuna.\nIncidenti su zabeleženi i na nekoliko glasačkih mesta u RS, a odnosili su se na pokušaj kupovine glasova.\nDodik: "Veličanstvena pobeda SNSD-a"\nLider Saveza nezavisnih socijaldemokrata (SNSD) Milorad Dodik izjavio je večeras da je ta stranka ostvarila "veličanstvenu pobedu" na lokalnim izborima u Republici Srpskoj.\n"RS je pokazala kakvu vlast hoće. Narod je napravio dramatičnu razliku između onoga šta je borba za narod, što je bila politika SNSD-a i naših koalicionih partnera, i šta je izdaja, što je činio Savez za promene, a što je politika (lidera SDA) Bakira Izetbegovića u RS", rekao je Dodik u večerašnjem obraćanju novinarima.\nDodik je rekao da su izbori "delegitimisali" poziciju srpskih predstavnika u državnim institucijama u BiH, u kojima sada učestvuje Savez za promene, navodeći da je narod na lokalnim izborima rekao s kim treba da se pregovara iz RS o evropskom putu BiH.\n"RS jer pokazala kakvu vlast hoće, a kakvu neće. Ovo nisu bili samo lokalni izbori, ovde je narod pokazao koje politike podržava", rekao je on.\nDodik je naveo da je SNSD s koalicionim partnerima godinama branio osnovne temelje RS i one koji su "za šaku vlasti u Sarajevu bili spremni da izdaju volju naroda".\nOn je rekao da je SNSD osvojio najmanje 11 opština više nego na poslednjim lokalnim izborima 2012. godine i dodao da je izvesna pobeda srpskog kandidata u Srebrenici nad bošnjačkim kandidatom Ćamilom Durakovićem.\nDodik je kazao da je je osvojena velika pobeda SNSD-ovog kandidata za gradonačelnika Banjaluke Igora Radojičića nad protivkandidatom iz Saveza za promene Draganom Čavićem.\nOn je najavio i pobedu SNSD-ovog kandidata za gradonačelnika Trebinja Luke Petrovića, javlja Beta.


Saobraćajna konfuzija: Šta dalje? - Smedia\nSaobraćajna konfuzija: Šta dalje?\nU Beogradu se vozači svakodnevno suočavaju sa problemima i apsurdnim situacijama u saobraćaju, a jedan od takvih primera podelio je na Twitteru naš sugrađanin koji se prateći saobraćajne znakove, našao u bezizlaznoj situaciji.\nKraj avgusta i početak septembra na beogradskim ulicama obeležen je radovima na brojnim važnim saobraćanicama, među kojima je svakako najzahtevnija rekonstrukcija Slavije i Bulevara oslobođenja. Usled radova, došlo je i do neminovnih izmena režima saobraćaja u okolnim ulicama, što vozače koji se kreću ovim krajem grada stavlja na prave muke.\nTako se, oni koji se nađu na ulgu ulica Knjeginje Zorke i Svetog Save, suočavaju sa pravim lavirintom iz koga kao da nema izlaza - jedan...


Demostat: Vlada Srbije pregovara sa japanskom automobilskom kompanijom o izgradnji fabrike u Srbiji – Niški.Press – Sa Vama 24h\nHome›Ekonomija›Demostat: Vlada Srbije pregovara sa japanskom automobilskom kompanijom o izgradnji fabrike u Srbiji\nEkonomijaSrbijaVesti iz IT industrije\nVlada Srbije vodi intenzivne pregovore sa čelnicima jedne velike japanske automobilske kompanije o izgradnji njenog proizvodnog pogona u Srbiji, preneo je danas sajt Demostata.\nNadležni u Srbiji, kako je navedeno, japanskom partneru nude da fabriku izgradi u Inđiji kao jednoj od potencijalnih lokacija. Nadležni u Inđiji već pripremaju 800 hektara zemljišta koje je namenjeno kompaniji iz automobilske industrije. Na sednici Skupštine opštine Inđija, održanoj 11. aprila, trebalo je da se glasa o izmeni i dopuni Prostornog plana opštine, ali je taj predlog povučen na zahtev predlagača.\nPredsednik te opštine Vladimir Gak obrazložio je razlog povlačenja predloga zahtevom potencijalnog investitora da u Prostorni plan budu unete detaljne informacije. Prema onome što je navedeno u pismu o namerama, potencijalni investitor bi trebalo da uloži milijardu evra i zbog toga će poljoprivredno zemljište u toj opštini biti prevedeno u građevinsko.\nPredsednik Srbije Aleksandar Vučić izjavio je krajem aprila da Srbija pregovara sa „dva fantastična“ proizvođača automobila, a nakon toga u medijima se spekulisalo da je jedan od njih nemački Folksvagen.\nKako navodi izvor Demostata nadležni u Srbiji pregovaraju sa jednom velikom japanskom automobilskom kompanijom a potencijalna investicija „uveliko zavisi od toga da li će se litijum eksploatisati u Srbiji, ali i od spoljnopolitičke orijentacije Vlade Srbije u narednom periodu“.\n„Ono što automobilske kompanije motiviše za otvaranje fabrike za proizvodnju električnih vozila u određenoj zemlji je dostupnost sirovinske baze za baterije, ali i subvencije, poput onih koje dobija italijanski Fijat u Kragujevcu“, rekao je sagovornik Demostata.\nPrema njegovim rečima, u slučaju da se u Srbiji ipak pokrene eksploatacija litijuma, bez obzira što je u ovom trenutku sa britansko-australijskom kompanijom Rio Tinto u potpunosti prekinuta saradnja na tom planu, Vlada će prednost u nabavci te sirovine dati onima koji su spremni da investiraju u pogone za preradu.\n„Nije cilj da litijum iz Srbije odlazi kao sirovina već kao proizvod, kao što je primera radi, baterija za električni automobil ili vozilo“, rekao je taj izvor i dodao da ne treba zaboraviti ni zainteresovanost geopolitičkih konkurenata zemalja Zapada, u prvom redu Kine, za otvaranje proizvodnih pogona u Srbiji.\n„Veoma je teško procenjivati kakvi su planovi velikih japanskih automobilskih kompanija, ali ono što se može reći je to da su takvi giganti spremni da dođu na ove prostore pod uslovom da su se definitivno odlučili na poslovni proboj na tlu Evrope“, rekao je Pavlović.\nDodao je da u tom slučaju Srbija kao lokacija može da uđe u razmatranje jer je jedna od prednosti koju ima, dobra saobraćajna mreža.\n„Kada je reč o pristupu sirovinama litijuma treba naglasiti da je za automobilsku kompaniju ipak značanija stvar postojanje fabrike za proizvodnju baterija. Međutim, i ta svar se može rešiti bez postojanja takvog postrojenja u zemlji u kojoj je otvorila proizvodni pogon, pribavljanjem baterija iz država koje su njihovi veliki proizvođači, a postojanje rudnika litijuma može da bude određena prednost za izgradnju fabrike električnih automobila, ali ne previše velika i bitna“, rekao je Pavlović.


Zahvaljujući naporima operativnih timova Gradske uprave i javnih preduzeća, na 156 domaćinstva, stambenih zgrada, pomoćnih, privrednih i drugih objekata sanirane su posljedice nedavnog olujnog nevremena, a svoj zadatak kraju privode i komisije koje je Grad Trebinje formirao za procjenu šteta.\nOvo je danas na sjednici Skupštine grada rekao gradonačelnik Trebinja Mirko Ćurić, odgovarajući na odborničko pitanje o preduzetim mjerama Gradske uprave na planu sanacije posljedica olujnog nevremena koje je Trebinje pogodilo 23. februara.\nĆurić je kazao da je u danima nakon nezapamćenih udara vjetra ukupno zaprimljeno 455 prijava građana o štetama nastalim na stambenim i privrednim objektima.\n„U sanacijama štete učestvovalo je preko 150 naših sugrađana i profesionalaca iz angažovanih timova. U sanacije je utrošeno više od 500 radnih sati, a izvršene su na 156 stambenih, privrednih i pomoćnih objekata. Formirane su i komisije za procjenu štete, koje su od prijavljena ukupno 144 lokaliteta za uviđaj do sada obavile uvid na 108 lokaliteta“, kazao je gradonačelnik Trebinja.\nĆurić je dodao da je uz štete na objektima u olujnom nevremenu stradalo i 50 stabala – trideset ih je u cjelosti iščupano iz korijena, a dvadeset je pretrpjelo veća oštećenja.\nBekan: Da nije bilo rekonstrukcije parka – šteta bi bila katastrofalna\n„Da nismo radili rekonstrukciju gradskog parka – bilo bi preko 80 stabala izvaljeno, šteta u parku bi bila katastrofalna“ – kazao je na skupštinskom zasjedanju direktor JU „Ekologija i bezbjednost Trebinje“ Stevan Bekan, odgovarajući na kritike iz opozicije da je upravo rekonstrukcija parka doprinijela da štete od olujnih udara vjetra budu veće.\nBekan je ocijenio da na ovakve i slične spekulacije u javnosti treba da bude stavljena tačka jer im nedostaje stručne kompetentnosti, te da su u prvom redu motivisane stranačkim interesima.\nOn je kazao da je veoma ponosan na ljude u angažovanim službama koji u proteklih dvadesetak dana vrijedno radili i izlagali se ozbiljnim rizicima kako bi pomagali našim sugrađanima kojima je olujni vjetar napravio štete.


Trodnevna manifestacija „Butkicijada”, koju po treći put organizuje Udruženje za uzgoj rase svinja mangulica Vojvodine, danas je na palićkoj Velikoj terasi počela humanitarno. Narodnoj kuhinji Crvenog krsta darovano je po 80 kilograma viršli i kobasica, a „Karitasu” i Osnovnoj i srednjoj školi „Žarko Zrenjanin” po deset kilograma tih proizvoda.\nManifestaciju je otvorio predsednik Skupštine grada Slavko Parać, koji je tom prilikom rekao da je „Butkicijada“ jedna u nizu lepih manifestacija kojom Subotičani i Vojvođani pokazuju šta, između ostalog, znaju da proizvedu.\n- To su proizvodi sa kojima možemo da se ponosimo i, svakako, uspešno konkurišemo i na izbirljivom tržištu. Ove godine organizatori su odlučili da jedan deo svojih proizvoda ustupe i onima kojima je to najpotrebnije, a to su humanitarne organizacije, socijalne i obrazovne ustanove i ja se u ime Grada zahvaljujem na toj pažnji, kazao je Slavko Parać.\nOsim proizvoda od mesa, 48 izlagača na manifestaciji posetiocima nude i med, vino, rakiju, ručne radove, kolače, pljeskavice, svilene bombone... Humanitarnoj akciji manifestacije pridružila se i firma „Poky”, koja je sa oko 60 „kirteš” kolača počastila decu „Kolevke”.


Premijera: Kabare Ivana Bekjareva - Ekser\nNaslovna » Izlasci » Pozorište » Premijera: Kabare Ivana Bekjareva – Ekser\nNeko drugi 9. novembar 2016. Pozorište Postavite komentar\nKabare u trajanju od dva sata isprepletan je recitovanjem i glumom doajena srpskog glumišta uz izvođenje kabaretskih pesama trojice muzičara benda Zarđali ekser. Sav prihod od prodaje karata, Bekjarev će proslediti Sportskom društvu Radnički.\n– Radnički je jedno divno sportsko društvo. Iako sam zvezdaš, zavoleo sam sport upravo zahvaljujući Radničkom. Išao sam u školu „Filip Višnjić“ koju je od stadiona Radničkog delio samo jedan zid i mi smo ga kao deca stalno preskakali da odgledamo svaku utakmicu tada najvećih sportista. I evo sada, kao i mnogi drugi umetnici, želim da pomognem nekim budućim šampionima Radničkog sa Krsta – izjavio je Ivan Bekjarev.\nSportsko društvo Radnički trenutno okuplja oko 3.000 dece u 13 klubova, a među njima i decu sa invaliditetom i decu sa posebnim potrebama. Kako bi im omogućili bolje uslove za treniranje i razvoj, Radnički je u septembru pokrenuo kampanju „Borba za Radnički“ koja ima za cilj prikupljanje finansijskih sredstava za renoviranje hala, nove rekvizite i grejanje.\n– Radnički je uvek sklanjao decu sa ulice. Kada vidite sve te male heroje koji dolaze na treninge čak i kada nema struje i kada su sale ledene, shvatate da nešto morate da uradite za njih. Naša je dužnost da im obezbedimo barem pristojne uslove i ostavimo im u amanet lep Radnički i ljubav prema sportu. Zbog toga nam je ovakva pomoć vrlo značajna – rekla je Stanka Pejović, generani sekretar SD Radnički.\nUz prijatne zvuke klavira i gitara, Ivan Bekjarev i momci iz benda Zarđali ekser, skečevima i aktuenostima puna dva sata pubiku zasmejavaju do suza ali dotiču i najdublju emociju.\nTagoviakademija 28 ivan bekjarev izlasci kabare komedija pozorište premijera zarđali ekser\nPrethodni U bioskopima: Greben spasa\nSledeći GSP „Beograd“ dobio 10 novih solo autobusa


Otkrivamo: Na koji način sport i rekreacija podstiču bolje poslovne rezultate - Domino Magazin\nNaslovna Bizz Buzz Otkrivamo: Na koji način sport i rekreacija podstiču bolje poslovne rezultate\nAko ste mislili da ne postoji veza između sportskih aktivnosti i uspeha zaposlenih na njihovim radnim mestima, onda će vas verovatno iznenaditi podaci do kojih je došla kompanija JYSK nakon anketiranja svojih zaposlenih. U ovoj kompaniji, radnici svoje slobodno vreme, nakon posla, najviše vole da provode baveći se sportom – čak 34 odsto zaposlenih preferira kolektivne sportove, poput fudbala, koji povoljno utiču na duh zajedništva i razvijaju osećaj povezanosti i prijateljstva. Ima i onih koji smatraju trening u teretani najefikasnijim (29 odsto), dok je joga takođe zastupljena među ispitanicima jer je poznato da dovodi duh i telo u sklad i harmoniju.\nMotivacija, raspoloženje, preduzimljivost, fokusiranost – bavljenje sportom sve pomenute osobine podiže na maksimum. Zaposleni će se osećati odlično i spremno za svaki poslovni izazov, poslodavac će biti zadovoljan, a kompanija uspešnija. Fizička aktivnost definitivno ima povoljan uticaj na poslovnu produktivnost i rezultate ljudi u kompanijama. Anketa koju je kompanija JYSK nedavno sprovela, u okviru Employer branding kampanje pod sloganom „Da li želite da se pridružite našem timu od 3000 rukovodioca prodavnica?“, to i dokazuje. Iz statistike izvedene iz istraživanja može se videti da je za čak 96 odsto ljudi, koji su u JYSK-u duže od šest godina, bavljenje sportom omiljena aktivnost kojom se bave nakon posla.\nPetar Kovačević, jedan od rukovodilaca u JYSK-u, priznaje da mu fizička aktivnost prija na mnogo nivoa: „S obzirom na to da na poslu provodim u proseku osam sati dnevno, imam jaku potrebu da posle posla odradim neku vrstu treninga. Na taj način oporavljam svoje telo i svoj um, oslobađam višak energije iz organizma i pripremam se za novi radni dan. Osećam se zadovoljnije i spremnije za nove radne pobede koje me čekaju sutra.“\nJYSK je kompanija u kojoj su na rukovodećim mestima pretežno mladi ljudi kojima se pruža prilika da pokažu stručnost, umeće i sposobnost. Međutim, provođenje dosta vremena za računarom, u istom položaju, može dovesti do fizičke i mentalne iscrpljenosti. U tom slučaju, najbolje rešenje je sport, nebitno da li se radi o individualnom, kolektivnom, ekstremnom sportu, ili nekoj laganoj fizičkoj aktivnosti, kao što je pešačenje u prirodi. Sa ovim su dobro upoznati i nešto stariji ljudi – istraživanje sprovedeno među radnicima JYSK-a ukazuje da je sport omiljena rekreacija upravo kod zaposlenih koji imaju više od 40 godina.\nFizička aktivnost pre ili posle radnog vremena je dragocena i pomaže ljudima da budu spremniji, zadovoljniji sobom, srećniji. Poznato je da rekreacija podiže nivo serotonina i svako ko krene da se bavi bilo kojim vidom fizičke aktivnosti, ubrzo spoznaje sve prednosti koje ona sa sobom donosi.\n„Posle kvalitetne fizičke aktivnosti osećam se kao da je neko pritisnuo dugme za reset celog organizma“ kaže Petar.\nPandemija je promenila naše životne navike, pa jačanje uma i tela više nije stvar afiniteta, već nužnost i potreba. Rad od kuće, u neadekvatnim uslovima i važnost jačanja imuniteta samo su neki od izazova sa kojima se susrećemo. Zato ne treba zaboraviti da boravak u prirodi i angažovanje tela, jača organizam i spolja i iznutra i poboljšava raspoloženje.\nPrethodni članakNajskuplji nov automobil – Bugatti La Voiture Noire košta 18 miliona\nSledeći članakPOCO lansirao moćni M3 Pro 5G


Procesi za upravljanje bojama predstavljaju srce svake štamparije i od ključne su važnosti za neprekidni rast i uspeh kompanije.\nPočetna Solutions Profesionalno Štampanje Upravljanje Bojama\nZAŠTO SU SISTEMI ZA UPRAVLJANJE BOJAMA TOLIKO VAŽNI\nBoje nam privlače pažnju, bude emocije i generišu bolji doživljaj angažovanja i reakcije gledalaca – ako je potrebno da garantujete kvalitet štampanja boja pomoću alatki koje su jednostavne za korišćenje, nastavite da čitate.\nZanima vas kako alati za upravljanje bojama mogu pomoći vašem poslovanju? Kontaktirajte nas da saznate više\nSistemi za upravljanje bojama – ključ za uspeh poslovanja\nInteligentna kontrola boje i slike prenosi doživljaj kvaliteta i upečatljivosti na štampanim proizvodima, za povećanje prodaje i veće marže. Svuda gde pogledamo – od knjiga do kataloga, preko flajera, direktne pošte i bilborda, unapređenja prodaje u prodavnici i ambalaže – puna boja od ključne je važnosti za efektivnu marketinšku, promotivnu i prodajnu aktivnost.\nUprkos tome, skoro polovina svih digitalnih štamparija opisuje uklapanje boja kao najteži izazov. Klijenti očekuju postojanost boja pri kupovini otisaka, pa štamparije moraju da budu u mogućnosti da garantuju kvalitet štampe u boji pomoću jednostavnih alatki, kao i da primenjuju rešenja za upravljanje bojama koja daju precizno uklapanje – bez potrebe za profesionalnim znanjem. Reprodukcija boja takođe mora da bude postojana tokom vremena kako bi se sprečila pojava pogrešnih otisaka i potreba za ponovnim štampanjem.\nŠta je upravljanje bojama na polju štampe?\nRobusni sistem za upravljanje bojama omogućava digitalnom štampaču da obrađuje pojedinačne zadatke dovoljno brzo da bi bili isplativi, dok u isto vreme garantuje kvalitet finalnog štampanog proizvoda. Pored uštede novca i efikasnosti u proizvodnji koje to donosi, kontrola boja ključna je zato što pojednostavljuje mnoge složene probleme do kojih dolazi usled korišćenja mnoštva uređaja za snimanje slike\notkrijte više o alatkama za upravljanje bojama. Kontaktirajte nas\nŠiroka upotreba boje kod štampanih proizvoda učinila je upravljanje bojama važnijim nego ikada pre\nPotrebno je da uklapa boje na pojedinačnim brendiranim proizvodima, kao i da garantuje da se boje postojano koriste u asortimanu proizvoda, marketinških materijala, različitih supstrata i uređaja za štampanje.\nPrednosti efektivnog sistema za upravljanje bojama uključuju:\n· Čini štampariju produktivnijom i profitabilnijom\n· Smanjuje količinu posla i skrivene troškove\n· Dosadni zadaci i procesi koji se ponavljaju lako se automatizuju\n· Nema potrebe za eksternalizovanjem\n· Maksimalno povećavanje efikasnosti proizvodne štampe\n· Pomaže vašoj kompaniji da se istakne u odnosu na konkurenciju na tržištu\nKonica Minolta poslovni razvojni program\nDIGITAL1234 Vam predstavlja četiri jednostavna koraka za više poslova. Konica Minolta program razvoja biznisa je dizajniran da omogući dobavljačima usluga štampanja da napreduju u svom poslovanju. Potreban je pristup zasnovan na prilikama, koji klijentima pokazuje u četiri praktična koraka kako da identifikuju, procene, opravdaju i implementiraju nove poslovne mogućnosti. Sve što treba da uradite je da se registrujete jednom da biste dobili sve ove vredne informacije - bez ikakvih obaveza ili troškova.\nGarantujete kvalitet štampanja u boji, od prve do poslednje stranice, pomoću naših jednostavnih alata za upravljanje bojama. Obratite se jednom od naših stručnjaka i saznajte kako naša rešenja mogu pomoći vašem poslovanju.


Oracle APEX seminari i radionice | Alfa24\nObjavljeno 01.12.2015 01.12.2015\nORACLE APEX Osnove ( 2 dana )\nOsnovni kurs je dizajniran sa ciljem da polaznicima pruži praktična iskustva koja su neophodna za razvoj aplikacija korištenjem APEX-a. Kurs obuhvata sve glavne komponente i karakteristike koje su ključne pilikom izrade rješenja uz veliki broj praktičnih primjera podržanih od strane instruktora i praćenih detaljnim objašnjenjima.\nPolaznici : Kurs je prikladan za sve koji žele da steknu osnovna znanja o razvoju aplikacija korištenjem Oracle APEX platforme.\nPreduslovi : Osnovno poznavanje Oracle baze podataka, PL/SQL i SQL jezika za rad sa podacima. Tokom kursa polaznici će samostalno kreirati određene SQL upite i koriste bazu podataka, što je sve detaljno objašnjeno u pratećim materijalima.\nORACLE APEX Napredni ( 3 dana )\nPolaznici: Kurs je namijenjen polaznicima sa osnovnim poznavanjem rada u Oracle APEX tehnologiji\nkoji žele da unaprijede svoje vještine i osposobe se za razvoj složenijih rješenja.\nPreduslovi: Polaznici moraju poznavati Oracle APEX osnove ( obuhvaćene osnovnim kursom ) te\nrazumijevanje Oracle baze podataka, objekata baze podataka, SQL & PL/SQL.


Komunalni računi zastarevaju posle 12 meseci, poreski dugovi za pet godina – Ozon Media\nKako pišu „Novosti“, Lenka D. iz Beograda dobila je rešenje Poreske uprave, kojim joj je naloženo da plati 4.270 dinara poreza na prenos apsolutnih prava za automobil, koji je prodala pre 13 godina, iako ove poreske obaveze zastarevaju posle pet godina.\n„Porez na prenos apsolutnih prava plaća se kod prenosa uz naknadu prava svojine na motornom vozilu prava korišćenja građevinskog zemljišta i prenosu prava intelektualne svojine“, kaže za „Novosti“ advokat Miloš Jovanović.\nPoreski obveznik je prodavac, odnosno prenosilac prava, a obaveza plaćanja poreza nastaje u momentu prenosa, odnosno sticanja određenog prava, što je zapravo momenat zaključenja ugovora. Zakonska obaveza građana je da u roku od 30 dana od dana overe ugovora, podnese Poreskoj upravi poresku prijavu.\n„Shodno Zakonu o obligacionim odnosima, sve komunalne usluge koje pružaju komunalna preduzeća, zastarevaju u roku od jedne godine od momenta dospelosti, a to je rok u kome obaveze treba da se plate“, kaže advokat Svetlana Pavlović.\n„Nakon toga ne postoji obaveza građana da plati taj račun i EPS nema prava da ga prinudno naplati, a u slučaju da pokuša prinudnu naplatu, potrebno je samo izjaviti prigovor zastarelosti“, objašnjava Pavlović.\n„Te obaveze su zastarele za naplatu i građani nemaju obavezu da takve račune plaćaju. U tom slučaju, građanima se preporučuje da te račune reklamiraju preduzeću koje ih je izdalo, u roku od osam dana od dana prijema i da posebno naglase da su računi zastareli. Ipak, ako se pokrene postupak prinudne naplate preko javnog izvršitelja za zastarele obaveze, građani moraju u pisanoj formi da ulože prigovor na Rešenje o izvršenju, koje im mora biti dostavljeno od strane postupajućeg izvršitelja. U tom prigovoru će navesti da su dugovanja zastarela“, kaže Pavlović.\nAko afrička kuga dođe do Srbije, najugroženiji Srem i Bačka\n26.08.2019. Ozon Komentari su isključeni na Vučić: Sestrama 15 odsto povećanje, kulturi 10 odsto, veći i minimalac\n26.01.2021. Ozon Komentari su isključeni na Ministarstvo poljoprivrede: Rast izvoza kukuruza neće dovesti do mera zabrane ili uvođenja taksi\nMladić uhapšen zbog 23 teške krađe\n17.04.2018. Ozon Komentari su isključeni na Mladić uhapšen zbog 23 teške krađe


Filmski susreti: Član žirija Bojana Maljević – Page 381112605999 – FEFA\nFilmski susreti: Član žirija Bojana Maljević\nBojana Maljević, glumica, producentkinja i profesorka na smeru Audio-vizuelna produkcija, zajedno sa glumcima Tihomirom Stanićem i Anom Sofrenović, čini žiri 53. Festivala glumačkih ostvarenja “Filmski susreti” u Nišu. Ovaj festival važi za najstariju manifestaciju domaćeg igranog filma, a poseban je zbog svoje istrajnosti i posvećenosti glumcima. Organizatori kažu da je ovogodišnji festival u znaku premijernih projekcija, pa će posetioci imati priliku da vide četiri premijere u takmičarskom i tri u revijalnom delu festivala, ali i nekoliko pilot epizoda novih televizijskih serija.\nTradicionalno, Filmski susreti pružaju doprinos u objavljivanju knjiga i publikacija o srpskim glumačkim velikanima, a okrugli stolovi, diskusije i drugi prateći programi odvijaju se svakodnevno. Na otvaranju festivala je, nakon svečanog ulaska glumaca i vatrometa, dodeljena nagrada “Pavle Vujisić” za životno delo i doprinos filmu – glumcu Radošu Bajiću.\nOva godina je posebna i zbog toga što se navršava tri decenije od prve filmske premijere i prve nagrade naše profesorke. Film “Lager Niš”, reditelja Mikija Stamenkovića, sniman je upravo u ovom gradu.\n“Iako sam dolazila više puta, bila nagrađivana i za druge uloge, glumci u filmovima koje sam producirala takođe su osvajali nagrade u Nišu – zbog tog prvog filma sam vezana za ovaj grad i ovu publiku, zaista posebnu. Recimo, večeras je bio pljusak i ponovo su svi ostali na svojim mestima, izuzetni gledaoci! Raspoloženje je veoma lepo, otvaranje je bilo jedno od najlepših, a drago mi je što je i nekoliko naših studenata došlo na festival. Jedino mi je žao što našim kolegama iz regiona, čiji filmovi učestvuju u zvaničnoj selekciji, ne možemo da dodelimo zvanične nagrade. Naime, po Pravilniku festivala nagrade možemo dodeliti samo državljanima Republike Srbije. Direkcija festivala najavljuje promenu od sledeće godine i nadamo se da će je i realizovati, jer se sve više filmova snima u koprodukcijama”, kaže Bojana Maljević.\nŽiri će 31. avgusta, na završnoj svečanosti, dodeliti osam zvaničnih nagrada za najbolja glumačka ostvarenja.\nZoja Kukić: Uspešan preduzetnik manje priča, a više sluša\nEkonomija: Kako opstati u svetu digitalizacije?


PORTAL KRUG - Sredinom septembra – Sajam poljoprivrede\nSredinom septembra – Sajam poljoprivrede\nPrevious Article Za dobar pasulj treba vesela vatra (VIDEO)\nNext Article Prijavite se za septembarske radionice\nProšlogodišnja, prva sajamska manifestacija ove vrste u Kraljevu, imala je više od 30.000 posetilaca i više od 70 izlagača, a za ovogodišnji sajam organizatori najavljuju bogate izložbe, stručna predavanja i nagradne igre za posetioce\nJKP «Pijaca», pod pokroviteljstvom grada Kraljeva organizovaće od 13. do 15 septembra ove godine Poljoprivredni sajam, drugi po redu, na prostoru preduzeća koje obuhvata pet hektara površine.\nManifestacija je posvećena poljoprivredi, a organizatori najavljuju i brojne izložbe, stručna predavanja i nagradne igre za posetioce. Prošlogodišnji sajam imao je više od 30.000 posetilaca i više od 70 izlagača, za koje je i sada obezbeđeno 1.600 kvadrata zatvorenog i 3.500 kvadratnih metara otvorenog izložbenog prostora.\nU periodu kada je planirano održavanje sajma, kraljevačku „Pijacu“ dnevno poseti oko 2.500 vozila i oko 10.000 korisnika, što će, očekuju organizatori, uz BESPLATAN ULAZ NA SAJAM,obezbediti značajnu posetu izložbenom delu.\nPrema rečima Srećka Bojanića, upravnika kraljevačke „Pijace“, oni ove godine očekuju više izlagača nego prošle. Do sada ih je prijavljeno četrdesetak, ali se najveći broj njh prijavljuje u sedmici pred sajam. Prijave zainteresovanih ove godine traju do 12. septembra.\n- Svečano otvaranje sajma je 13. septembra u 10 časova, očekujemo i izlagače iz inostranstva, kao i prošle godine, kada smo imali izlagače iz Slovenije i Makedonije – rekao je Bojanić, pozvavši građane Kraljeva, ali i okolnih gradova i opština da posete Sajam poljoprivrede.\nMilun Jovanović, član Gradskog veća istakao je na današnjoj konferenciji za novinare da se lokalna samouprava trudi da poboljša kapacitete svih javnih preduzeća, pa i JKP „Pijaca“.\n- Sajam poljorpivrede je prilika da proizvođači iz Srbje, ali i iz ostalih zemalja učesnica, predstave svoje poljoprivredne proizvode. S druge strane, naši poljoprivrednici biće u prilici da dođu do novih saznanja i nove opreme, što može da im pomogne u poboljšanju uslova rada na njihovim imanjima – kazao je Jovanović.\nCilj je da se što više animiraju kraljevačka preduzeća koja se bave poljoprivredom: klasičnom proizvodnjom, proizvodnjom opreme, trgovinom, hladnjačare.\n- Agrar više nije samo puka poljoprivreda, to je ozbiljan biznis, pa svi oni koji žele da se posvete tom poslu znaju šta znači sajam za njih, ali i za grad Kraljevo – ocenila je Sonja Cvetković, PR ovogodišnjeg Sajma poljoprivrede.\nOna je podsetila da Kraljevo ima oko 8.000 registrovanih poljoprivrednih proizvođača, ali da su pretpostavke da ima i bar duplo više neregistrovanih. Svi oni, smatra Cvetković, imaju afinitete i želju da steknu nova znanja u oblasti poljoprivrede i da se upoznaju sa novim tehnologijama.\nDrugi dan (subota, 14. septembar) biće dan posvećen najmlađima kroz Dan kućnih ljubimaca i sitnih životinja. Zbog afričke kuge svinja postoji zabrana izlaganja krupne stoke, ali će biti priređena izložba konja.\nZainteresovani (izlagači, ali i posetioci) koji žele da saznaju više detalja o održavanju ovog sajma, mogu da ih potraže na internet adresi www.sajampoljoprivrede.rs\nKraljevo\tportal krug\tSajam poljorivrede\tizlagaci\tJKP PIjaca


Da li je Tači konačno dolijao: Nigerijski lekar nudi dokaze o trgovini organima\nPoslednjih dana podigla se prašina zbog tvrdnje nigerijskog lekara Filipa Ndžemanze da Hašim Tači trguje organima. Nije ovaj lekar rekao ništa što Srbi već nisu znali, pitanje je samo da li...\nKrvavi tragovi vode do Nigerije\nAsocijacija lekara Nigerije optužila je Ročasu Okorču milijardera i guvernera savezne države Imo da je organizovao mrežu za trgovinu ljudskim organima u Nigeriji, a u saradnji sa bivšim...\nNigerija i Kosovo trgovali organima, umešan i Tači?\nAsocijacija lekara Nigerije optužila je Ročasu Okorču, milijardera i guvernera savezne države Imo, da je organizovao mrežu za trgovinu ljudskim organima u Nigeriji u saradnji sa zvaničnicima...\nIslamisti Boko Haram spalili selo u Nigeriji: Desetine mrtvih\nViše desetina ljudi poginulo je u napadu islamista iz grupe Boko Haram na selo u blizini Maidugurija na severoistoku Nigerije, saopštili su vojska i lokalni zvaničnici.\nPonovo terorizam u džamiji, najmanje 10 osoba poginulo\nNajmanje 10 osoba je poginulo, a jedna je povređena u samoubilačkom napadu izvedenom u džamiji na severu Kameruna, saopštili su danas zvaničnici.\nOPEK u frci: Sunovrat cena nafte\nTeroristi Boko Harama krvoločniji od džihadista Islamske države\nNigerija: Najmanje 100 mrtvih u eksploziji\nNorveška najbolja za život, Srbija nije na začelju\nNorveška je najbolja zemlja za život, a slede Australija i Švajcarska, dok je Nigerija najnepoželjnija destinacija, navodi Program UN za razvoj (UNDP). U vrhu liste država koje su najbolje za...\nPoljski pomorci oteti u vodama Nigerije\nPet poljskih pomoraca, među kojima četiri oficira, oteto je sa poljskog teretnog broda u vodama Nigerije, dok je oko 11 ostalih članova posade zabarikadirano unutar broda, saopštila je Vlada...\nDeset najvećih terorističkih napada\nSvet je potresla vest o terorističkom napadu na Pariz, koji je, složili su se analitičari, jedan on najkatastrofalnijih u poslednjih nekoliko godina. Statistike pokazuju da se broj terorističkih...\nTeroristički napad u Nigeriji, više od 50 mrtvih\nViše od 50 ljudi je poginulo, a nekoliko desetina je ranjeno u dve eksplozije na pijaci električnih uređaja u gradu Kano na severu Nigerije, prenela je agencija Sinhua.


Niška televizija » Srbi na 12. mestu po količini popijenog alkohola (VIDEO)\nSrbi na 12. mestu po količini popijenog alkohola (VIDEO)\nObjavljeno 27.08.2014. 15:07\nGrađanin Srbije u proseku popije 12,6 litara alkohola godišnje, a dokazano je i da muškarci više piju od žena. Prema izveštaju Svetske zdravstvene organizacije Srbija je na 12. mestu u svetu po količini alkohola koja se konzumira i na prvom mestu na Balkanu.\nAlkoholizam ne nastaje odjednom. Ova socijalno-medicinska bolest među vodećima je u svetu. Svetska zdravstvena organizacija u svom izveštaju navela je da je među 106 država, Srbija na 12. Mestu po količini alkohola koju konzumiraju naši građani. Kada je reč o Nišu i okolini, situacija nije ništa bolja, kažu u Institutu za javno zdravlje.\nNišlije se ipak, ne slažu u potpunosti, sa ovim podacima i one koje smo pitali kažu da alkohol konzumiraju retko.\nNa prvom mestu liste Svetske zdravstvene organizacije je Belorusija sa 175 litara godišnje popijenog alkohola po čoveku, zatim slede Moldavci i Litvanci. Ispred Srbije nalaze se i Rusi, Ukrajinci, stanovnici Andore, Mađari, Česi i Slovaci. Edukacija još od detinjstva može imati veliki uticaj na konzumiranje alkohola, a potrebno je, kažu u Institutu, podići svest o štetnom uticaju alkohola.\nAlkoholizam je jedna od najrasprostranjenijih bolesti zavisnosti. Po rasprostranjenosti i štetnosti po zdravlje, odmah je posle bolesti kardiovaskularnog sistema i malignih oboljenja. Alkohol deluje štetno na ceo organizam a dugotrajno konzumiranje oštećuje jetru, bubrege i mozak. Takođe, štetno utiče i na psihičko stanje ljudi, što je čest problem naročito kada je vožnja pod dejstvom alkohola u pitanju.\nGlumica četvrte večeri Hana Selimović (VIDEO)\nAuto upao u kanal


Komšić traži ustavne izmjene radi smanjenja plata funkcionerima\nČlan Predsjedništva BiH Željko Komšić zatražio je danas da na prvoj narednoj sjednici Doma naroda budu razmatrane izmjene Ustava kojima se omogućava smanjenje plata i izabranim zvaničnicima u BiH.\nKomšić je u pismu predsjedavajućem Doma naroda Draganu Čoviću i njegovim zamjenicima Sulejmanu Tihiću i Ognjenu Tadiću predlažio da u dnevni red naredne sjednice Doma naroda bude uvršten tekst Amandmana na Ustav BiH član 9, stav 2 kako bi bio razmatran u drugom čitanju, saopšteno je iz Predsjedništva BiH.\nU pismu se podsjeća da je ovaj amandman podnesen 2005. godine i da je usvojen u redovnoj proceduri u oba čitanja u Predstavničkom domu, kao i u prvom čitanju u Domu naroda.Nakon usvajanja u Domu naroda u prvom čitanju, do sada nije uvršten na dnevni red sjednice Doma naroda na kojoj bi bio razmatran u drugom čitanju.\nOvim članom Ustava BiH je propisano da naknada za lica koja obavljaju funkcije u institucijama BiH ne može biti umanjena za vrijeme trajanja mandata nosioca funkcije.\nKomšić tvrdi da plan ušteda predviđen Nacrtom budžeta BiH za 2012. godinu, koji se odnosi na plate i naknade svih zaposlenih u institucijama BiH, ne bi mogao biti primijenjen na plate i druge naknade nosilaca javnih funkcija bez kršenja odredaba Ustava BiH.


Zvezdi zabranjen ulaz na Kosovo i Metohiju (VIDEO) | MozzartSport\nWednesday 09 October 2019 11:25 / Izvor: mozzartsport.com\nZvezdi zabranjen ulaz na Kosovo i Metohiju (VIDEO)\nUtakmica sa Trepčom najverovatnije sutra u Staroj Pazovi\n(Od izveštača MOZZART Sporta sa Jarinja)\nCrvenoj zvezdi nije dozvoljen ulazak na Kosovo i Metohiju, pa će utakmica 1/16 finala Kupa Srbije između Trepče i srpskog šampiona biti odigrana sutra, najverovatnije u Staroj Pazovi. Kosovske institucije oglušile su se o preporuku FIFA, pa Trepča, koja inače svoje mečeve u Srpskoj ligi Zapad igra upravo u Žitkovcu, nije bila u prilici da ugosti najtrofejniji srpski klub pred svojim navijačima.\nCrvena zvezda je na Jarinje stigla nešto posle 11 časova, pola sata nakon što na administativni prelaz stigli predstavnici medija. Odmah po dolasku na Jarinje počele su da se pojavljuju informacije da Zvezdinoj ekspediciji neće biti dozvoljen prolaz, a to je zvanično potvrđeno nakon dolaska ekipe Vladana Milojevića, predvođene generalnim direktorm Zvezdanom Terzićem.\nTerzić sa Jarinja: Došli smo da se bavimo sportom, kosovske institucije su pokazale da je sve što rade farsa i laž\nU slično vreme na Jarinju su se sastale i dve grupe Zvezdinih navijača. Jedna koja je stigla sa područja Kosova i Metohije i druga koja je stigla iz centralne Srbije. Njih, negde oko stotinu, pozdravili su igrače srpskog šampiona, koji su se nedugo potom uputili ka Beogradu.\nPre samog povratka u srpsku prestonicu, predstavnicima medija obratio se i Zvezdan Terzić, koji je izjavio da su kosovske institucije ovim gestom pokazale da je sve što rade farsa i laž, kao i da je ovo velika pobeda države Srbije, Fudbalskog saveza Srbije i Crvene zvezde.\nUefa je inače dala preporuku da se dozvoli igranje utakmice, ali da ona nije bila obavezujuća. FS Kosova je bio kategorički protiv i čekala se odluka sa vrha, kojom je na kraju bilo zabranjeno odigravanje meča na Kosovu i Metohiji.\nTrener Crvene zvezde Vladan Milojević na ovaj put one igrače koji nemaju reprezentativne obaveze, potpomognute sa nekoliko omladinaca. Srpski šampion i dalje razmišlja isključivo o plasmanu u osminu finala Kupa Srbije, tako da će stručni štab crveno-belih sutra izvesti najjaču mogu postavu u ovom trenutku na teren. Očekuje se da će Milan Jevtović i Srđan Babić posle kraće pauze zaigrati u startnoj postavi, baš kao i Žander, a tu će biti i Vukanović, Vulić, Van la Para, Tomane i Garsija. Na gol-liniji će biti Zoran Popović. Dragocene minute na terenu bi mogli da dobiju i Simić i Krstović.\nIpak, u ovom trenutku čeka se da novi termin i mesto odigravanja utakmice budu i zvanično potvrđeni od strane Fudbalskog saveza Srbije.\n14.00: (22,0) Trepča (12,0) Crvena zvezda (1,05)\n15.00: (1,20) Voždovac (6,50) Teleoptik (10,5)\n15.00: (1,85) Proleter NS (3,35) Javor (4,10)\n15.00: (30,0) Vodojaža (13,0) Partizan (1,03)


Mala matura, drugi pokušaj - Ozonpress :: internet portal\nMala matura, drugi pokušaj\nZa nepopunjena mesta u srednjim školama prijavljivaće se mali maturanti koji u junu nisu mogli da polažu završni ispit. Novu šansu imaće sutra, u utorak i sredu. Svi učenici moraju da polažu malu maturu koja predstavlja zvaničan završetak osnovne škole, a broj osvojenih poena važan je za rangiranje i upis u srednju školu.\nU Osnovnoj školi „Vuk Karadžić“ u Čačku, završne testove polagaće svega deset učenika. Oni koji tu priliku nisu mogli da iskoriste u junu.\n„Naša obaveza je da pripremimo prostorije u kojima će se to realizovati, obezbedimo dovoljan broj dežurnih nastavnika, pripremimo potreban materijal, a školska uprava će obezbediti supervizore da to protekne maksimalno bezbedno kako bi bila bezbedna dostava testova“, kaže Milko Ikonić iz OŠ „Vuk Karadžić“ u Čačku.\nTestove će polagati u naredna tri dana više od 618 učenika. Pošto ih polože, čeka ih upis u školama gde su preostala mesta. Oni koji su šansu iskoristili u prvom krugu zauzeli su mesta u medicinskim, farmaceutskim, elektrotehničkim školama, mnogi su otišli i u kuvare. Za neke obrazovne profile i preko 11 učenika prijavilo se za jedno mesto.\n„Mi smo se trudili da uvođenjem dualnog obrazovanja raširimo obrazovne profile koji su novi, da imaju viši spektar izbora. Postoje škole koje su uvek polularne u poslednjih desetak godina, ove godine smo povećali broj gimanzijskih odeljenja, a smanjili broj ekonomskih odeljenja, to je tendencija i EU. Ustanovili smo da je preveliki broj učenika koji su u tim odleljenjima u području ekonomije, prava i administracije“, kaže Aleksandar Pajić iz Ministarstva prosvete, nauke i tehnološkog razvoja.\nGimnazije i dalje drže visoko mesto na listi želja budućih srednjoškolaca. Dok u manjim gradovima ima još mesta, u većim su popunjena.\n„To nije slučajan proces, ne samo u Srbiji nego i u svetu, jer te srednje škole opšteg karaktera koje mi zovemo gimanzijama su sve više projektovane kao nešto što je pozitivan način srednjeg obrazovanja davanju opšte kulture kako bi se mladi ljudi pripremili za raznorazne discipline kasnije i da bi se lakše prilagođavali za promenu posla ili čak zanimanja i profesija“, kaže Miodrag Sokić iz Foruma gimnazija.\nObrazovna slika, kažu u reornom ministrastvu, treba da se kreira prema potrebama tržišta. Međutim, iako su građevinci deficitarni na tržištu rada, učenici za ovu školu nisu zainteresovani. Tako od prvog septebra, Građevniska škola u Beogradu, koja jedina u Srbiji školuje tesare, ugasiće taj profil. Planom Ministarstva predviđeno je da upiše 15 đaka, prijavljeno je bilo samo četiri. Ni 26 stipendija građevniskih firmi nisu bile dovoljan motiv za maturante.\n„Deca ne žele da rade ovaj posao zato što to nije dovoljno promovinasno na pravi način. Deca misle da se u građevinarstvu jako malo zarađuje, međutim nije to tačno jer deca koje imaju diplomu naših škola su jako dobro plaćeni i nisu na birou. Juče me čovek zvao za nekih 37 učenika koji su završili našu školu mi naravno nemamo toliko da ponudimo“, kaže Dragana Radovanović, direktorka Građevinske škole u Beogradu.\nKoliko bodava su uspeli da osvoje maturanti će saznati, preliminarno, 24. avgusta, a konačno dva dana kasnije.\nDrastične promene u gimnazijama, ubuduće tri smera


Stonotenisere ovog vikenda očekuje "večiti derbi" i gostovanje u Požarevcu - Moja Crvena Zvezda\nod Vladimir feb 14, 2020 feb 14, 2020 059\nStonotenisere Crvene zvezde predstojećeg vikenda očekuje dupli program, a s`obzirom na činjenicu da će se ovog vikenda međusobno sastati i ekipe zrenjaninskog Banata i Radničkog iz Novog Sada, može se lako dogoditi da crveno-beli već od nedelje ostanu usamljeni na liderskoj poziciji superligaškog karavana.\nU subotu 15. februara crveno-bele očekuje „večiti derbi“. U dvoranu na zapadnoj tribini stadiona „Rajko Mitić“ dolazi ekipa Partizana koja u dosadašnjem toku šampionata ne zna za uspeh. Crno-beli su na 11 prethodnih mečeva zabeležili isto toliko poraza, a u prvom delu šampionata naši stonoteniseri su kao gosti slavili rezultatom 4:1. Poene našoj ekipi na tom meču doneli su Nikola Strugarević dva i Marko Jevtović i Željko Mašović po jedan. Jedini poen domaćinu doneo je Aleksandar Veljković u duelu sa Željkom Mašovićem.\nVeć u nedelju naši stonoteniseri gostuju u Požarevcu istoimenoj ekipi. Požarevljani na superligaškoj tabeli zauzimaju sedmu poziciju sa skorom od tri pobede i osam poraza, a tokom jesenjeg dela sezone Crvena zvezda je slavila na domaćem terenu rezultatom 4:2. I ovoga puta je Nikola Strugarević ostvario dva trijumfa, Željko Mašović je doneo treći trijumf, da bi konačnu pobedu za ukupan trijumf ostvario Vladimir Radonjić.\nKada je u pitanju ženska ekipa STK Crvena zvezda, naše devojke su po planu trebale da se sastanu sa gradskim rivalom ekipom STK Spark na domaćem terenu, ali je meč odložen zbog reprezentativnih obaveza igračice Sparka. Meč će zbog toga biti odigran u utorak 18. februara sa početkom od 15 časova.\nVladimir mar 28, 2020


Intervju: NJ. E. Gospodin Jan Lundin, Ambasador Švedske Kako je Ikea postala simbol promena u Srbiji - CorD Magazine\nIntervju: NJ. E. Gospodin Jan Lundin, Ambasador Švedske\nŠvedskoj se dopada to što je Srbija, baš kao i Švedska, odabrala sličan put kada je reč o politici bezbednosti – da pokušava da bude van vojnih blokova, dok je podjednako spremna i na saradnju sa drugim zemljama, u oblastima gde je to moguće. Švedska vidi Srbiju kao veoma odgovornog člana međunarodne zajednice i porodice EU i smatra da ona ima ključnu ulogu kada se govori o bezbednosti i stabilnosti na Zapadnom Balkanu\nNJ. E. gospodin Jan Lundin, ambasador Švedske, na Srbiju gleda iz posebnog ugla. Od prošlog leta u Beogradu je treći put kao diplomata, a za Srbiju ga vežu ne samo poslovne nego i porodične veze. Poredeći prilike u zemlji sa onima iz sredine osamdesetih i početka devedestih, kada je bio službenik u švedskoj ambasadi, sagovornik CorD magazine kaže da vidi napredak, ali upozorava i na činjenicu da je Srbija izgubila mnogo vremena i da mora da sustiže zemlje iz regiona koje nisu imale traumatičnu prošlost. Dokaz da se stvari menjaju nabolje je i konačni dolazak najpoznatijeg švedskog brenda IKEA čiji je dolazak u Srbiju 1991. godine zaustavio rat u bivšoj Jugoslaviji.\nVaša ekselencijo, ove godine se obeležava stogodišnjica uspostavljanja diplomatskih odnosa između Švedske i Srbije. Kako vi gledate na tu godišnjicu?\n– Ovu godišnjicu vidim kao dobru priliku da se čitav spektar naših odnosa detaljno preispita i da se stekne uvid u to šta možemo dalje da promovišemo i unapređujemo. Mislim da ima dovoljno prostora da se u budućnosti postigne još više, kao i da se fokusiramo na različite teme. Naš svet se neprestano menja, pa tako moraju i naši narodi.\nOdnosi između naše dve zemlje su oduvek bili prijateljski, ali možete li da izdvojite neki poseban period period u ovih poslednjih sto godina? Na primer, nedovoljno je poznato da je tokom Prvog svetskog rata Švedska predstavljala interese Srbije u Turskoj.\n– Da, tačno je da je Švedska tokom Prvog svetskog rata predstavljala interese Srbije u Turskoj, što je, na primer, bilo važno za odeljenje srpskih zatvorenika koje je u to vreme postojalo u Turskoj. Taj period se može izdvojiti kao poseban. Tačno je da su odnosi između Švedske i Srbije oduvek bili prijateljski, ali ne treba zaboraviti probleme tokom rata 90-ih u bivšoj Jugoslaviji, kada je Švedska, kao članica EU, morala da uvede ekonomske sankcije protiv bivše Jugoslavije. I dalje mislim da su, uprkos ovom izuzetku u našim odnosima, naše veze u poslednjih sto godina ostale veoma dobre. Verujem da je jedan od razloga i činjenica da od 60-ih imamo jaku i aktivnu srpsku zajednicu u Švedskoj, koja ima ulogu neke vrsta posrednika između naše dve zemlje, pored uobičajenog diplomatskog aparata koji postoji između svih država. Prvi jugoslovenski radnik došao je u Švedsku 60-ih godina prošlog veka i mislim da je to velika prednost za naše odnose, sada i u budućnosti.\nVlada Srbije pokazala veliku odlučnost, koja se nagrađuje značajnim prilivom stranih investicija, uključujući i švedske investicije u poslednjih nekoliko godina. Kompanija IKEA će u avgustu ove godine otvoriti prodavnicu i zaposliti 300 ljudi, a na duge staze daleko više njih\nAmbasada se priprema da organizacijom raznih događaja obeleži ovu godišnjicu. Kako će izgledati ovaj niz dešavanja?\n– Već početkom godine, u januaru, započeli smo sa nekoliko televizijskih nastupa gde sam govorio o švedsko-srpskim odnosima. Tokom proleća je organizovan i veći broj bilateralnih poseta; srpski ministar unutrašnjih poslova posetio je Stokholm 24. januara i potpisao Sporazum o policijskoj saradnji. Srpska ministarka za evropske integracije posetila je Stokholm povodom razgovora o EU integracijama, dok je predstavnik švedskog parlamenta posetio Beograd krajem aprila. To je bio intenzivan period razmene poseta tokom ove godine. Štaviše, dogovorili smo programe kao što su studije u Švedskoj na Sajmu obrazovanja u Beogradu, gde je omladina iz Srbije mogla da pronađe informacije o mogućnostima studiranja u Švedskoj i smernice o tome kako se prijaviti za stipendije i ostale pogodnosti. Takođe smo usredsređeni na uspostavljanje saradnje u oblasti zelene hrane. Zato smo organizovali seminar o gradskoj poljoprivredi u Beogradu i razgovarali o tome kako ne bacati hranu, te optimizovati proizvodnju hrane. Kada je reč o hrani, takođe smo imali švedsku diplomatsku nedelju hrane u popularnim beogradskim restoranima. Za Nacionalni dan Švedske, koji je 6. juna, imamo veliku proslavu na Belom dvoru u Srbiji uz seminar pod nazivom Zeitgeist, kada ćemo se osvrnuti sto godina unazad, ali i pogledati unapred, do 2030. godine. To će biti odlična prilika da se govori o Srbiji i Švedskoj danas, iz istorijske perspektive. Kasnije tokom jeseni nastavljamo sa nizom manifestacija, kao što su filmski festival u Kinoteci i okrugli stolovi sa fokusom na sektoru kreativne industrije, a koji će početi u novembru.\nZa građane Srbije Švedska je simbol socijalne pravde i demokratije. Da li globalne promene poput ekonomske i bezbednosne krize i porast populizma ugrožavaju ove vrednosti?\n– Globalne promene utiču na Švedsku, u smislu da je naša zemlja prihvatila više migranata u poslednjih nekoliko godina nego bilo koja druga evropska zemlja. Ovo je postavilo određene izazove za švedsko društvo i sada ima i onih koji sumnjaju u otvorenost švedskog društva kao i u vrednosti koje stoje iza toga. Verujem da će Švedska uspeti da se suoči sa izazovima i da će izaći iz njih još jača kao država. Moguće je da kratkoročno priliv migranata može vršiti pritisak na društvo, ali znamo da su u dugoročnoj perspektivi oni uvek od velike vrednosti za društvo. Na primer, mnogo je bolje živeti u društvu gde broj stanovnika raste na godišnjem nivou, nego biti suočen sa suprotnim problemom, tako da verujem da će Švedskoj biti dobro u budućnosti.\nKako, s druge strane, vidite Srbiju danas? Koliko su se stvari promenile od ranih 90-ih, kada ste takođe ovde bili u službi?\n– Služio sam sredinom 80-ih, pa ako uporedim Jugoslaviju ili Beograd danas sa tim danima, došlo je do velikih promena, ali je Beograd i dalje veoma prijatan grad za život. Verujem da je Srbija izgubila mnogo vremena tokom 90-ih, zbog ratova i sankcija, te je od presudnog značaja za zemlju da nadoknadi izgubljeno. Međutim, smatram da je Vlada Srbije pokazala veliku odlučnost, koja se nagrađuje značajnim prilivom stranih investicija, uključujući i švedske investicije u poslednjih nekoliko godina. Primer za to je kompanija IKEA koja će u avgustu ove godine otvoriti prodavnicu i zaposliti 300 ljudi, a na duge staze daleko više njih. Kompanija Tetrapak je tokom poslednjih godina proširila svoju proizvodnju u Gornjem Milanovcu, gde se proizvode materijali za pakovanje, tako da je sada jedna od najvećih Tetrapak kompanija u svetu. Ovo je tek nekoliko primera švedskih investicija u Srbiji. Postoje mnoge druge zemlje koje investiraju u Srbiji gde Evropska unija doprinosi kroz razvoj infrastrukture kao što su putevi i železnice. Velike zemlje poput Kine pomažu Srbiji u pogledu investicija, tako da verujem da možemo očekivati veliki napredak u narednim godinama, koji će nadoknaditi vreme izgubljeno 90-ih. Takođe, verujem da su ljudi skloni da se sećaju vremena kada su bili mladi kao boljih vremena, bez obzira na to da li je to stvarno i bio slučaj. Sećam se Beograda 80-ih i neke stvari izvesno nisu bile bolje nego što su danas. Međutim, u odnosu na mnoge druge zemlje u Evropi koje prolaze kroz period tranzicije, Srbija je svakako izgubila dosta vremena, i to je potrebno nadoknaditi.\nŠvedska nije među zemljama koje smatraju da EU treba da postane federalna država poput Sjedinjenih Država Evrope. Veoma smo posvećeni pronalaženju rešenja za izazove sa kojima se suočavamo u kontekstu Evropske unije i nastavljamo da se borimo za to\nŠvedska se nalazi na visokom mestu na nedavno objavljenoj listi zemalja rangiranih prema kriterijumima bezbednosti. Međutim, čak ni Švedska nije uspela da izbegne globalni terorizam. Kako se napadi, poput onog u Stokholmu aprila ove godine, odražavaju na stanje društva i poznatu otvorenost prema drugima?\n– Napadi, poput onog u Stokholmu u aprilu, sigurno ne pomažu i predstavljaju veliki problem u smislu da stvaraju strah u otvorenim društvima. I dalje mislim da oni suštinski neće promeniti otvorenost društva poput švedskog. Neverovatno je da, uprkos velikom broju migranta koji dolaze u Švedsku iz celog sveta, uključujući i one iz bivše Jugoslavije, bilo vrlo malo terorističkih napada kao što je ovaj koji se dogodio u aprilu. Ako pogledate koliko je ljudi stradalo od terorista u Švedskoj, broj nije veliki, zato treba da pokušamo da zadržimo uticaj ovih napada kao neku vrstu perspektive kada razvijamo naše društvo. Bez obzira na to koliko su tužni i strašni ovi napadi, ne smemo dozvoliti da vladaju našim mislima. U poređenju sa mnogim drugim izazovima u društvu, mislim da se u Švedskoj desio samo jedan teroristički napad u više decenija, što je potvrda snage švedskog modela otvorenog društva. Izvesno ćemo sarađivati sa svim drugim zemljama u svetu kako bismo zaustavili ove napade. Međutim, veoma je teško stvoriti potpuno sigurno društvo, a možda to ne treba ni pokušavati ako se ima u vidu negativna strana, odnosno smanjenje sloboda. Mogu da kažem da ćemo nastaviti da radimo na osnovnim vrednostima u švedskom društvu, uprkos terorističkim napadima poput onog koji se dogodio u aprilu.\nTokom posete Srbiji prošle godine švedski premijer je rekao da je Srbija važna zbog centralne pozicije koju zauzima u regionu Zapadnog Balkana. Kako vi vidite ulogu Srbije i šta se zapravo očekuje od nje?\n– Slažem se u potpunosti. Srbija je ključna zemlja na Zapadnom Balkanu, kao najveća zemlja u ovom regionu. Srbija ima veoma iskusnu i sposobnu državnu administraciju koja se delom zasniva na upravnom sistemu Jugoslavije. Centar ovog upravnog sistema bio je u Beogradu, tako da, kada je Jugoslavija nestala, Beograd imao veliku prednost zbog institucionalnih iskustava i sposobnosti. Švedskoj se dopada to što je Srbija, baš kao i Švedska, odabrala sličan put kada je u pitanju politika bezbednosti – da pokušava da bude van vojnih blokova, dok je podjednako spremna i na saradnju sa drugim zemljama, u oblastima gde je to moguće. Švedska vidi Srbiju kao veoma odgovornog člana međunarodne zajednice i porodice EU i smatra da Srbija ima ključnu ulogu kada je reč o bezbednosti i stabilnosti na Zapadnom Balkanu.\nRekli ste u medijima da je Švedska ponosna na svoju dvovekovnu politiku vojne neutralnosti. Može li Srbija da ostane vojno neutralna? Mnogi veruju da su pridruživanje EU i ulazak u NATO nerazdvojivi.\n– Srbija može da ostane neutralna. To je ono što je Švedska tražila prilikom ulaska u Evropsku uniju, što je i prihvaćeno. To nije veliki problem za Evropsku uniju i postoji više zemalja koje su imale zahteve kao Švedska. Evropska unija nije vojni savez, nema vojsku i ostvaruje svoje interese nevojnim metodama.\nKako komentarišete odnose unutar EU povodom Bregzita? Može li EU, kojoj pesimisti predviđaju da će se raspasti kao bivša Jugoslavija, da preživi i ojača?\n– Verujem da EU može opstati i ojačati, jer se zasniva na osnovnim principima koji su ključni faktori za bilo koju uspešnu privredu, kao što su slobodno kretanje radne snage, kapitala i dobara, i mi se moramo pobrinuti da se ove slobode očuvaju uprkos izazovima koje nameću krize, poput imigracione krize i ostalih. Bregzit je korak unazad, barem sa stanovišta Švedske, dok je istovremeno, na nedavnim izborima u Evropi, na primer u Holandiji i Francuskoj, većina ljudi glasala za stranke koje su duboko posvećene Evropskoj uniji. To može da znači da većina građana Evropske unije smatra da rešenje za međunarodne izazove sa kojima se suočavamo ne može biti manja Evropska unija, već bolje ujedinjenje i saradnja. Švedska nije među zemljama koje smatraju da Evropska unija treba da postane federalna država poput Sjedinjenih Država Evrope. Veoma smo posvećeni pronalaženju rešenja za izazove sa kojima se suočavamo u kontekstu Evropske unije i nastavljamo da se borimo za to. Takođe, spremni smo da investiramo u tom smeru, u smislu da je Švedska jedna od zemalja koja najviše doprinosi budžetu Evropske unije. Verujem da odgovor na aktuelne izazove nije da se zemlje povuku u svoje nacionalne ljuske, već da nastave da traže konstruktivne dogovore sa svojim evropskim susedima.\nKada govorimo o ekonomskim odnosima naše dve zemlje, skrenuli ste pažnju na činjenicu da investitori iz Švedske traže stabilno poslovno okruženje i predvidljivost. Prema vašem mišljenju, šta nedostaje u stvaranju takvog ambijenta u Srbiji?\n– Činjenica da su kompanije IKEA i Tetra Pak izabrale Srbiju za najobimnije poslovanje u jugoistočnoj Evropi svedoči o tome da poslovno okruženje u Srbiji nije toliko loše. Međutim, postoje i određeni izazovi i smatram da je vladavina prava i dalje izuzetno važna za kompanije koje žele da uđu u bilo koju zemlju. Ponekad kompanijama predstavlja problem da zaštite svoja prava ili interes preko sudova u Srbiji. To ne znači da se to lako postiže na drugom mestu, ali je bilo slučajeva da su kompanije iskusile velike teškoće u sudskom sistemu Srbije. Posebno je važno da se nastavi sa razvojem ovog procesa u cilju zaštite interesa stranih investitora.\nRad koji se sprovodi kroz saradnju Srbije i EU u cilju poboljšanje Poglavlja 23 i 24, tzv. kriterijumi Acquis, veoma je važan za Srbiju. Švedska podržava saradnju sa srpskim vlastima sa nekoliko miliona evra godišnje i značajan deo Ambasade Švedske u Beogradu svakodnevno radi na ovim pitanjima\nPomenuli ste u jednom intervjuu da smatrate da su reforme pravosuđa i vladavine prava veoma važne za ubrzavanje razvoja Srbije na putu ka EU. Kako ocenjujete ovaj proces?\n– Da, kao što sam prethodno naveo, ovo je suštinsko pitanje ne samo za strane investitore već i za sve u Srbiji koji žele da imaju pošten tretman i koji žele da kroz pravni sistem ostvare svoja prava. Švedska blisko sarađuje sa srpskim ministrom unutrašnjih poslova na reformi policije, a takođe smo i aktivni u procesu uvođenja sistema pravne pomoći za one koji ne mogu da priušte advokate. Rad koji se sprovodi kroz saradnju Srbije i Evropske unije u cilju poboljšanje Poglavlja 23 i 24 zakona Evropske unije, tzv. kriterijumi Acquis, veoma je važan za Srbiju. Švedska podržava saradnju sa srpskim vlastima sa nekoliko miliona evra godišnje i značajan deo Ambasade Švedske u Beogradu svakodnevno radi na ovim pitanjima.\nOve godine ćemo konačno dočekati otvaranje prvog maloprodajnog objekta kompanije IKEA u Srbiji. Vi se lično vezujete za to, budući da ste još davne 1991. godine tvrdili da kompanija dolazi u našu zemlju. Tada je planove pokvario početak rata. Sada više nema prepreka?\n– Za mene lično otvaranje prvog objekta kompanije IKEA predstavlja veliku stvar. Sećam se da me je neko pitao da li će biti rata u Jugoslaviji, kada sam posetio IKEA gradilište u maju 1991. godine, i tada nisam verovao da će doći do toga. To je dokaz da ne možete uvek biti u pravu, a decenija koja je usledila bila je tužna. Činjenica da IKEA sada ponovo dolazi u Srbiju jeste simbolična i veoma prijatna za mene. Mislim da ne bi trebalo da se odnosimo prema daljim izazovima investitora u Srbiji kao prema preprekama. Kompanije već znaju da se bave problemima i njihovim rešavanjem. Verujem da će IKEA uspeti u Srbiji, kao što je to slučaj sa svim zemljama u koje je kročila. Ona svakako predstavlja izuzetno uspešnog proizvođača nameštaja. IKEA ne predstavlja samo proizvođača i prodavca veoma povoljnog nameštaja, već i kompaniju koja posluje na održiv način, što znači da pristojno plaća svoje zaposlene i obezbeđuje visoke ekološke standarde. IKEA će postepeno sagraditi još prodavnica u Srbiji i širiti svoju mrežu saradnje sa srpskim proizvođačima. Neka saradnja već postoji, a izvesno je da će se ona i dalje razvijati, a da će ljudi uvideti da je ono što je dobro za kompaniju IKEA – dobro i za Srbiju.\nGOSPODIN I GOSPOĐA LUNDIN\nRealnost srpskih medija – posebno štampanih medija, teška je baš kao i u Švedskoj. U današnjem poslovnom okruženju veoma je teško naći dobar poslovni model za štampane medije ili za bilo koje medije\nS obzirom na to da dolazite iz zemlje u kojoj je ideal slobodnih medija skoro u potpunosti ostvaren i obezbeđen Ustavom već 250 godina, kako ocenjujete stanje medija u Srbiji?\n– Moj utisak je da je, u smislu slobode štampe, situacija svakako bolja u odnosu na situaciju u bivšoj Jugoslaviji, kada su mediji bili podložni velikom političkom pritisku. Verujem da i dalje postoji politički pritisak, kao i komercijalni pritisak na srpske medije. Realnost srpskih medija, i posebno štampanih medija, teška je baš kao i u Švedskoj. U današnjem poslovnom okruženju veoma je teško naći dobar poslovni model za štampane medije ili za bilo koje medije. Većina ljudi konzumira medije preko interneta i želi da uradi to besplatno. Jedini koji mogu da zarade novac u tome su izgleda velike kompanije kao što su Google i Facebook, koji mogu da kontrolišu pristup potrošača ka oglašivačima na način na koji drugi mediji ne mogu. Glavni izazov je pitanje kako napraviti sveprisutni poslovni model za medije koji bi im omogućio stvaranje kvalitetnih informacija. Ovo u Srbiji nije rešeno, kao što nije rešeno ni u Švedskoj, tako da bih rekao da ekonomska slabost medija predstavlja najveći izazov. Ekonomska slabost može dovesti do političke slabosti, u slučaju da postoje posebni interesi ljudi koji su spremni da plate kako bi uticali na medije na jedan ili drugi način. Ovo, međutim, nije jedinstveno za Srbiju, jer ovakve tendencije postoje u svakoj zemlji i naravno razgovori na ovu temu su veoma komplikovani. Jedno su principi i zakoni, sloboda medija, a smatram da oni danas postoje i u Srbiji i u Švedskoj. Međutim, ekonomska realnost medija u Srbiji ovo čini posebno osetljivim i neretko podložnim neželjenim političkim pritiscima i ove se mora rešavati, iako delom predstavlja i ekonomsko pitanje i problem modela poslovanja, a ne samo problem zakonodavstva ili političke tradicije. Ovo je veoma kompleksan problem i dalje će morati da se razgovara na ovu temu, gde će učestvovati Švedska kao i mnogi drugi.\nŠvedska je od 2001. godine donirala Srbiji oko 200 miliona evra. Koji projekti će se finansirati ovogodišnjim budžetom od 11 miliona evra?\n– Švedska je uglavnom aktivna u oblasti vladavine prava, policijskom sektoru i sektoru zaštite životne sredine. Takođe bih želeo da istaknem sektor čišćenja voda i upravljanja čvrstim otpadom, dve važne oblasti u kojima Švedska pokušava da potpomogne razvoj u Srbiji. Postoji i deo pomoći koja ide za podršku mreže istraživačkog novinarstva i medijskog sektora, kao i nevladinog sektora koji radi u cilju stvaranja modela otvorenog društva.\nVaši odnosi sa Srbijom nisu samo diplomatski već i porodični. Da li zaista nameravate da ostanete u Beogradu i kada odete u penziju?\n– Naravno, Beograd je jedan od gradova koji mi veoma znači i ovde imam mnogo prijatelja, pored supruge koja je odrasla na Banovom brdu. Nameravam da provedem deo svog vremena ovde i po odlasku u penziju, ali koliko i kada tačno, ostaje da se vidi.\nPored vaših redovnih aktivnosti, ljubitelj ste i šaha i nosilac titule FIDE majstora. Srbija je nekada bila svetska sila u šahu. Koji su vaši idoli u šahu?\n– Rekao bih da je Jugoslavija bila sila na koju je trebalo računati u šahu, kao i Srbija. Svetozar Gligorić je bio najpoznatiji jugoslovenski šahista iz Srbije i Crne Gore. Rekao bih da je bio jedan od mojih idola u šahu. Imao je veoma zanimljiv stil igre i razvijao je šahovsku teoriju, posebno u otvaranjima, kao što je kraljeva indijska odbrana. Inače, takođe sam veoma impresioniran bivšim ruskim svetskim šampionom Anatolijem Karpovim, ali svaki svetski šampion donosi svoj stil i lepotu u igru. Moram reći da sam izuzetno impresioniran kako aktuelni svetski šampion, mladi Norvežanin Magnus Karlsen, igra i uspeva da pobedi bez posebnog fokusiranja na teoriju otvaranja kao prethodni svetski šampioni.\nTAGS: Diplomacy, Embassy of Sweden, H.E. Jan Lundin, Ikea, Sweden, Tetra Pak\n130 Years Of Doing\nExhibition Marking 110 Years of Diplomatic Relations Between Egypt and Serbia\nBelgian National Day Celebrated In Belgrade\nŠvedska - Partner


Da li opet pada\nLalošević: Prvo izveštaj, pa izjašnjavanje\nBEOGRAD - SNP narednih dana saopštiće stav o predlogu zakona o saradnji SRJ s Haškim tribunalom za ratne zločine. Ekspertske grupe na predlogu zakona rade i tek kada budemo imali tekst izveštaja te ekspertske grupe saopštićemo svoj stav - rekao je juče Vasilije Lalošević, istaknuti funkcioner SNP.\nOn je demantovao Zorana Đinđića, premijera Srbije koji je u subotu izjavio da će se SNP u nedelju izjasniti da li će glasati za predlog zakona o saradnji sa Tribunalom.\nDanas sastanak ekspertske grupe\nEkspertska grupa za izradu zakona o saradnji sa Tribunalom, proširena za još dva člana, Milorada Ivanovića i Vladimira Božovića, iz SNP i SNS, sastaće se danas.\n- Upoznaćemo se sa dosadašnjem radom članova rade grupe, kao i svim predlozima tog zakona i nadam se da ćemo dati puni doprinos - izjavio je Vladimir Božović.\nU ekspertski timu su i Vesna Rakić Vodinelić, Sead Spahović, Igor Jovičić i Gradimir Nalić.\nSNP je i ranije iznela svoj stav da je spremna da podrži savezni zakon o saradnji sa Haškim tribunalom, koji ne podrazumeva automatsko izručenje. Takav predlog zakona ponudila je DSS krajem prošle godine, u kome se kaže da na saveznom nivou bude donet opšti okviri, a da se pitanje modaliteta saradnje reguliše na republičkom nivou.\nMeđutim, najčešći kamen spoticanja saveznih koalicionih partnera bio je upravo način saradnje sa Tribunalom. Zbog toga je i pala Savezna vlade u junu prošle godine, na čijem čelu je bio Zoran Žižić, jedan od potpredsednika SNP. Koalicioni partner DOS-a, SNP nije se tada složio da se jugoslovenski državljani optuženi za ratne zločine izručuju Haškom sudu, što je bilo predviđeno jednim od nacrta zakona saradnje. Mesec dana kasnije izabrana je nova vlada, koju opet čine predstavnici DOS-a i SNP-a, a na njenom čelu je, opet istaknuti funkcioner SNP-a Dragiša Pešić.\nIako je pre nekoliko dana lider SNP, Predrag Bulatović u Saveznoj skupštini izjavio da se priprema usaglašen zakonski projekat o saradnji sa Haškim tribunalom i da neće doći u skupštinsku proceduru dok se o njemu ne postigne potpuna saglasnost, ipak je dodao, da to nije konačan stav SNP-a.\nNS je za usvajanje zakona\nDragan Šoć predsednik NS i jedan od lidera Koalicije "Zajedno za Jugoslaviju" televiziji BK je rekao da "pokušava da uveri" lidera SNP-a Predraga Bulatovića da je zakon o saradnji sa Haškim tribunalom uslov saradnje sa međunarodnim institucijama.\nOn je istakao da se i kao pravnik zalaže za hitno usvajanje tog zakona kojim bi "razvezali sebi ruke", izrazivši očekivanje da će parlamentarna radna grupa koja radi na tom problemu "doći do nekog rešenja".\n03. Mar 2002 22:45 (GMT+01:00)\nPešić: O izručenjima kasnije\n"SNP će danas odlučiti da li će da prihvati savezni Predlog zakona o saradnji s Haškim tribunalom", izjavio je Pešić po povratku iz Libije.\n"SNP je svojevremeno saopštila da je spremna da usvoji Predlog zakona o saradnji s Hagom na saveznom nivou, i to samo kao osnov saradnje, a da republike same odlučuju o izručivanju", rekao je Pešić i dodao da do donošenja tog zakona Savezna vlada neće učestvovati u izručenjima, već će "sve biti u nadležnosti republičkih vlada".


Promocija Inovacionog Centra Naprednih Tehnologija\nPromocija Inovacionog Centra Naprednih tehnologija, članice NiCAT klastera, održala se u sredu 20. novembra u prostorijama Regionalne privredne komore Niš. Na promociji je održana prezentacija ICNT-a kao i prezentacija Potencijala jugoistočne Srbije u okviru programa inovacionih istraživanja. Prof. dr Predrag Petković, član Stručnog saveta ICNT i Dr Jelena Milojković, naučni saradnik, direktor ICNT održali su prezentaciju Inovacionog centra. NiCAT klaster menadžer, na promociji ICNT-a, govorio je o Inovacionim potencijalima Regiona za razvoj IK i drugih naprednih tehnologija.\nMenadžer NiCAT klastera u poslovnoj poseti New York-u\nNiCAT klaster menadžer boravio je u New York-u u periodu od 3. do 13. novembra, ove godine. Prvi deo boravka se odnosio na studijsku posetu gde je, zajedno sa još 19 ljudi iz Istočne Evrope koji su izabrani od strane regionalnog programa za unapređenje konkurentnosti USAID, posetio niz važnih institucija kao što su Biznis anđeli, Venture capital fondovi, Inkubatori, Univerziteti, zatim berza, časopis za preduzetnike, Ujedinjene Nacije. Drugi deo posete bio je posvećen potencijalnim korisnim ljudima i institucijama za nas klaster i region.\nDrugi trening na temu pisanja predloga EU projekata sa fokusom na Horizon 2020\nNiCAT klaster je uz podršku programa nemačke vlade GIZ ACCESS 25.oktobra u Nišu organizovao drugi trening na temu EU fondova.\nDruga ICT Net klasterska konferencija "Tehnologija i preduzetništvo"\nPrijatelji i saradnici NiCAT-a, "ICT Net" klaster Vas sa zadovoljstvom pozivaju na drugu po redu klastersku konferenciju "Tehnologija i preduzetništvo" koja će se održati 30.10.2013. u hotelu "Falkensteiner" u Beogradu.\nBelgrade Venture Forum 19. i 20. novembra\nNiCAT klaster pokrovitelj TEDx konferencije u Nišu\nU prostorijama pozorišta lutaka, 12. oktobra održan je drugi TEDx u organizaciji studentske organizacije BEST. NiCAT je bio pokrovitelj ove manifestacije na kojoj je veliki broj govornika podelio iskustva sa prisutnima, a klaster menadžer je bio gost BEST-a na konferenciji za štampu održanoj 10. oktobra.\nKlaster menadžer NiCAT-a govornik na promociji novog projekta SLDP programa USAID-a\nU okviru promocije programa obuke mladih u privatnim preduzećima i značaja inovacija u razvoju malih i srednjih preduzeća 17. oktobra u u Nišu i Leskovcu i 18.oktobra u Vranju, NiCAT klaster menadžer održao je kratko predavanje na temu inovacija i dao NiCAT kao primer dobre prakse gde se inovacijama ali i istraživanju i razvoju pristupa sistemski.\nBrokerage event u Sofiji u okviru projekta "ATM Integration"\nU okviru Projekta "ATM Integration", koji NiCAT klaster realizuje zajedno sa Ekonomskim fakultetom iz Niša, Klasterom Mehatronike i automatike iz Bugarske i GIS Transfer centrom, organizovan je prvi trodnevni Brokerage događaj na kome je učestvovalo 9 firmi iz Srbije i 6 firmi iz Bugarske, kao i 2 naučno obrazovne institucije.\nPoseta direktorke Misije USAID u Srbiji NiCAT klasteru\nDirektorka Misije USAID-a u Srbiji Suzan Fric (Susan Fritz) posetila je Niš u\nponedeljak, 16. septembra, 2013. Pri tome, između ostalog, u prostorijama firme "Photon Optronics" u krugu Ei Niš, razgovarala je sa predstavnicima "Niškog klastera naprednih tehnologija - NiCAT".\nTrening na temu pisanja predloga EU projekata sa fokusom na Horizon 2020\nNiCAT klaster je uz podršku programa nemačke vlade GIZ ACCESS 25.septembra u Nišu organizovao Prvi trening na temu EU fondova.\nNa ovom treningu učesnici su dobili najnovije informacije o ciklusu 2014 - 2020 jer su neposredno pre održavanja treninga izašli nacrti za programe. Takođe od iskusnih profesionalaca učesnici su mogli da saznaju kad su koji pozivi, kako naći partnere i kako prezentovati sebe na najbolji način.


RTV Puls | RAKIĆ: NEĆEMO ODUSTATI OD ZSO\nRAKIĆ: NEĆEMO ODUSTATI OD ZSO\nKOSOVSKA MITROVICA, 25.jul - Borimo se da međunarodnim predstavnicima ukažemo na težak položaj našeg naroda i da im predstavimo istinu o patnji naših ljudi, izjavio je predsednik Srpske liste Goran Rakić, prenosi Tanjug.\nU intervjuu za današnje izdanje Politike, Rakić je izrazio očekivanje da će vlasti Kosova ispuniti svoju obavezu o formiranju Zajednice srpskih opština.\n"Mi od Zajednice srpskih opština nećemo odustati, jer ZSO nije hir, već potreba da se institucionalizovano zaštite kolektivna prava srpskog naroda na ovim prostorima", rekao je on.\n"Pozdravljam jasan stav generalnog sekretara NATO Jensa Stoltenberga prema obavezi poštovanja sporazuma o zabrani kretana Kosovskih bezbednosnih snaga na severu", rekao je Rakić.\n"Moramo se okrenuti prema budućnosti i jačanju ekonomije, a sukobe istaviti iza svih nas, poručio je predsednik Srpske liste Goran Rakić.


Izvor: B92, 21.Apr.2017, 16:44\nBeograd -- Ministar zdravlja Srbije Zlatibor Lončar izjavio je da će po usvajanju novih zakona biti dostupnija veštaka oplodnja i predviđena banka reproduktivnih tkiva.\nLončar je u Skupštini Srbije tokom obrazlaganja Predloga zakona o biomedicinski potpomognutoj oplodnji rekao da je zakon važan u pogledu demografskog oporavka zemlje.\nOn je naveo da se odredbe predloženog zakona odnose se na bračne, vanbračne supružnike, žene bez partnera ili pojedince koji >> Pročitaj celu vest na sajtu B92 << čuvaju svoje polne ćelije za buduću potpomognutu oplodnju.\n"Glavna novina je da će umesto dosadašnjih 47 bolničkih banaka krvi ubuduće postojati i četiri ovlašćena centra za prikupljanje, obradu, testiranje i distribuciju krvi", rekao je Lončar.\nU Skupštini je u toku rasprava o predloženim zakonima.\nN1 televizija: Lončar: Novim zakonom dostupnija veštačka oplodnja


CINS: Istina o 24 slučaja privatizacije - Dijalog.net\nNaslovna Politika CINS: Istina o 24 slučaja privatizacije\nBeograd, 1. novembar 2018. – Obećanje da će istražiti i rešiti “pljačkaške” privatizacije bilo je jedno od najznačajnijih u izbornoj kampanji Srpske napredne stranke (SNS) 2012. godine, podsećaju novinari CINS-a.\nKampanja je uspela, Tomislav Nikolić je pobedio na predsedničkim izborima, što je, uz adekvatan rezultat na parlamentarnim izborima, omogućilo SNS-u da formira Vladu.\nBorba protiv korupcije je postala jedna od najčešćih tema nove vlasti, oličene u tadašnjem prvom podpredsedniku Vlade, ministru odbrane i šefu Biroa za koordinaciju službi bezbednosti Aleksandru Vučiću.\nProglašena je “nulta tolerancija” na korupciju, počele su najave istraga i hapšenja zbog raznih malverzacija, uključujući i privatizacije.\nSredinom 2012, formirana je radna grupa Ministarstva unutrašnjih poslova (MUP) na kojoj je bilo angažovano oko 100 pripadnika policije zaduženih da istraže 24 slučaja, označena kao problematična.\nJavnost je ostala uskraćena za više podataka o formiranju i članovima radne grupe. Centar za istraživačko novinarstvo Srbije (CINS) pokušao je da te podatke prikupi, ali MUP kaže da ih nema.\nRezulati rada radne grupe predstavljeni su u decembru 2013. godine na konferenciji za medije koju je vodio Aleksandar Vučić na kojoj je detaljno opisao dokle se stiglo u svakom od slučajeva, odnosno na koji način su oni „rešeni“. Grupa je utvrdila da je spornim poslovima državi naneta šteta veća od 80 miliona evra.\nIstinu o 24 slučaja novinari CINS-a su predstavili na novom sajtu.\nPrethodno EBRD: U Srbiji se očekuje ekonomski rast u 2018. od 4,2% uz podsticaj daljeg jačanja potrošnje i investicija\nSledeće Popović: Lažne vesti šire ljudi koji nemaju utemeljenje u želji da govore istinu\nTop Tags mladi Vlada Republike Srbije Politika Društvo Evropska komisija lokalna samouprava vladavina prava Pravosuđe Srbija i Evropska unija OCD konkurs mediji Civilno društvo evropske integracije Evropska unija


Betis u samom finišu stigao do tri boda, Elčeu jedan gol dovoljan za trijumf (VIDEO)\nU okviru četvrtog kola Primere, Elče i Betis su kao gosti savladali Hetafe i Granadu rezultatima 1:0, odnosno 2:1.\nObje pobjedničke ekipe sada imaju po pet bodova i zauzimaju devetu i desetu poziciju na tabeli.\nEkipa Elčea je slavila golom Lukasa Pereza, koji se u 69. minutu sjajno oslobodio čuvara, a potom je zatresao mrežu protivnika.\nU 83. minutu, Johan Mohika je bio blizu da udvostruči vođstvo svog tima, međutim pogodio je stativu i ostalo je 1:0.\nBetis je do vođstva stigao u sudijskoj nadoknadi prvog poluvremena, a strijelac je bio Rodri, koji je fantastično šutirao lijevom nogom iz šesnaesterca i golman domaćina nije imao nikakve šanse da to zaustavi.\nGranada je izjednačila u 66. minutu, kada je Luis Suarez bio precizan sa ivice šesnaesterca, a konačan rezultat, 2:1 za sastav iz Sevilje, postavio je Serhio Kanales u 89. minutu.\nPrethodni članakABA liga potvrdila: Široki nastupa u regionalnom takmičenju ove sezone\nNaredni članakBosna slavila i u drugom pripremnom meču


Građanske Inicijative | Otvoreno pismo civilnog društva Vladi Republike Srbije\n12 Nov Otvoreno pismo civilnog društva Vladi Republike Srbije\nBeograd, 12. novembar 2021 –\nPovodom zabrane okupljanja radi uklanjanja murala Ratku Mladiću planiranog za 9. novembar, kao i hapšenja mirovnih aktivistkinja Aide Ćorović i Jelene Jaćimović i pokretanja prekršajnog postupka protiv njih za drsko i bezobzirno ponašanje zbog izraženog građanskog protesta protiv istog murala, mi, dolepotpisane organizacije civilnog društva, zahtevamo da se u najkraćem mogućem roku preduzmu sledeći koraci:\nDa Vlada Republike Srbije naloži nadležnim gradskim organima preduzimanje radnji u svrhu uklanjanja murala Ratku Mladiću, i time sprovođenje naloga Komunalne inspekcije GO Vračar o uklanjanju murala;\nDa Ministarstvo unutrašnjih poslova prekine praksu zabrane javnih okupljanja usled svoje navodne nespremnosti (ili nesposobnosti) da bezbednosno kontroliše kontraskupove;\nDa Ministarstvo unutrašnjih poslova prestane da podnosi prekršajne prijave protiv aktivista koji koriste svoja Ustavom zagarantovana prava na slobodu izražavanja i okupljanja, kao i da preispita ponašanje policajaca u civilu prilikom hapšenja aktivistkinja;\nDa se Vlada Republike Srbije jasno odredi prema pretnjama koje aktivisti i aktivistkinje dobijaju povodom podrške uklanjanju murala Ratku Mladiću, uključujući i pretnje aktivistima na samom skupu, na koje prisutni službenici policije nisu reagovali, kao i da tužilaštvo na njih reaguje u što kraćem roku.\nVladi Republike Srbije najpre želimo da skrenemo pažnju da zabrana skupa u organizaciji Inicijative mladih za ljudska prava, najavljenog za 9. novembar, u okviru kog je planirano uklanjanje murala Ratku Mladiću, zbog navodne opasnosti po bezbednost ljudi i imovine, predstavlja kršenje Ustavom zagarantovanog ljudskog prava na slobodu okupljanja. Najavljeni skup je uredno prijavljen, i planiran u koordinaciji sa stambenom zajednicom, a na osnovu rešenja o uklanjanju koje je izdala Komunalna inspekcija GO Vračar. Ova odluka MUP-a je u suprotnosti sa praksom Evropskog suda za ljudska prava, koja afirmiše da je, prilikom donošenja odluke o zabrani okupljanja, nadležni organ dužan da procenjuje samo bezbednosnu pretnju koja dolazi od učesnika skupa, a ne i verovatnoću nasilja koje može da iskrsne posledstvom reakcije drugih grupa. Takođe, države imaju pozitivnu obavezu da obezbede efektivno uživanje slobode okupljanja za osobe koje zastupaju nepopularne stavove ili koje pripadaju manjinama, zbog toga što su podložnije viktimizaciji i ugrožavanju bezbednosti. Ovo predstavlja nastavak nedopustive prakse Ministarstva unutrašnjih poslova, gde se ne dozvoljava održavanje politički nepodobnih skupova, uz pozivanje na mogućnost “međusobnog fizičkog sukoba” zbog “okupljanja većeg broja lica koja bi izrazila negodovanje i protivljenje skupu”. Zahtevamo da Ministarstvo unutrašnjih poslova zaustavi ovu neprihvatljivu praksu, i najavljujemo da ćemo iskoristiti dostupne međunarodne mehanizme za zaštitu slobode okupljanja kao osnovnog ljudskog prava.\nPo izdavanju rešenja o nedozvoljavanju skupa, Ministar unutrašnjih poslova Aleksandar Vulin se oglasio saopštenjem u kome je ovu akciju okarakterisao kao “licemernu, podlu i vođenu zlom namerom”, direktno targetirajući nevladine organizacije i implicitno ih optužujući da žele “neprijatelje Srbije” da “obraduju slikama krvavih srpskih glava”. Saopštenjem Ministarstva je potom bez jasnog pravnog osnova najavljena zabrana svih okupljanja u Njegoševoj ulici na dan prvobitno zakazanog protesta, kada su prema svedočenjima očevidaca, pripadnici MUP-a zaustavljali i legitimisali građane i građanke koji su se zatekli u neposrednoj blizini murala.\nU opštoj atmosferi tenzije koju je svojim postupanjem i zapaljivim izjavama proizvelo Ministarstvo, mirovne aktivistkinje Aida Ćorović i Jelena Jaćimović su, uz prekomernu upotrebu sile, privedene dok su, u znak protesta protiv ratnohuškačke politike i veličanja ratnih zločinaca, jajima gađale mural Ratku Mladiću. Nakon saslušanja, one su puštene na slobodu, i protiv njih su podnete prekršajne prijave zbog drskog i bezobzirnog ponašanja. Zahtevamo da Ministarstvo unutrašnjih poslova prestane sa praksom pokretanja prekršajnih postupaka kao vidom obračunavanja sa kritičarima i pritiskom na aktiviste i aktivistkinje koje koriste svoje Ustavom zagarantovano pravo na slobodu okupljanja i izražavanja.\nNa društvenim mrežama su dostupni brojni snimci hapšenja Ćorović i Jaćimović, na kojima se vide neuniformisana lica koja, kršeći Zakon o policiji, bez prethodnog predstavljanja kao policijski službenici nasilno privode dve žene koje ne pružaju otpor, i oglušavaju se o zahteve da im pokažu službenu legitimaciju. Podsećamo da je Nacrtom Zakona o unutrašnjim poslovima, koji je povučen posle reakcije civilnog društva, bila predviđena prekršajna kazna za one koji objave podatke o identitetu policijskih službenika koji primenjuju ovlašćenja. U ovom slučaju, upravo je snimanje postupanja policije i javno objavljivanje tih snimaka skrenulo pažnju javnosti na ovaj slučaj, i omogućilo identifikovanje policajaca koji su prekoračili svoja ovlašćenja kao i njihovo procesuiranje, koje zahtevamo da Vlada Srbije naloži u što kraćem roku. Takođe, javno su dostupni i snimci poštovalaca lika i dela Ratka Mladića koji su, u prisustvu policijskih službenika i bez ikakve njihove reakcije, javno pretili građanima okupljenim u znak podrške aktivistkinjama, i ugrožavali bezbednost novinara koji su sa skupa izveštavali. Nadamo se brzoj identifikaciji i procesuiranju tih lica, čiji identitet policija lako može da utvrdi na osnovu dostupnih snimaka.\nJasno je da je pretnjama i uvredama upućenim protivnicima murala doprinela retorika koja potiče od samog vrha vlasti, budući da je i sam Predsednik Republike u svojim javnim nastupima targetirao organizacije civilnog društva, kao i aktiviste i aktivistkinje, etiketirajući ih kao osobe koje žele da naštete Srbiji; nazivajući ih “bezobzirnim prema svojoj zemlji” i optužujući ih da “govore sve najgore o sopstvenom narodu”. Ukoliko Vlada Republike Srbije ne podržava ugrožavanje bezbednosti građana koji su digli glas protiv veličanja ratnih zločinaca zbog javnog izražavanja takvih stavova, zahtevamo da se u najkraćem roku jasno odredi i osudi pretnje i progon kojim su aktivisti i aktivistkinje izloženi, i da Vlada, predsednik i drugi nosioci vlasti prestanu da svojim izjavama stvaraju utisak da su građani koji koriste ustavna prava neprijatelji države.\nBeogradski centar za bezebsnosnu politiku\nKomitet pravnika za ljudska prava- YUCOM\nDruštvo za održivu budućnost – Koraci\nForum civilne akcije- FORCA\nAsocijacija Duga Šabac\nEvropski fond za Balkan\nRes publica Kragujevac\nUrban-In Novi Pazar\nKonsultacije za lezbejke\nCentar za devojke Niš\nAS – Centar za osnaživanje mladih sa HIV-om\nNarodni parlament Leskovac\nŽenska platforma za razvoj Srbije\nCentar za izgradnju mira Kragujevac\nIncest Trauma Centar – Beograd\nTamara Spaić, novinarka\nMarko Somborac, karikaturista\nTamara Skrozza, novinarka\nCentar za monitoring i aktivizam – CEMA\nUdruženje “Škola za opstanak”


U Centru kulture i mladih Općine Centar, OJ Jelićeva, glumačka skupina Teleport teatar i Omladinske pozorišne scene Paraćin iz Srbije na interesantan način dovela je u vezu prošlost i sadašnjost\nTrećeg dana 9. internacionalnog festivala srednjoškolskog teatarskog stvaralaštva Juventafest odigrane su predstave „Ko je meni Antigona‟ i „Most‟.\nU Centru kulture i mladih Općine Centar, OJ Jelićeva, glumačka skupina Teleport teatar i Omladinske pozorišne scene Paraćin iz Srbije na interesantan način dovela je u vezu prošlost i sadašnjost.\nPredstava „Most‟ Bosanskog narodnog pozorišta Zenica, za koju režiju potpisuju Miroljub Mijatović i Ermina Nišić, odigrana je u Pozorištu mladih Sarajevo prikazujući simpatiju dvoje mladih kojima polazi za rukom izmiriti seljane sukobljene zbog porušenog mosta.\nPosljednja predstava koja se našla u selekciji ovogodišnjeg Juventafesta je „Životinjska farma‟, kojom će se za Grand Prix i Specijalnu nagradu žirija boriti članovi Omladinskog pozorišta DADOV iz Srbije. Na sceni Pozorišta mladih Sarajevo bit će odigrana u subotu, 11. septembra.\nTokom Festivala, kao i prethodnih godina, organizirana je radionica za profesore i mentore, te radionice maske, savremenog plesa, lutkarstva i Forum teatra za srednjoškolce učesnike festivala.\nPrezentacijom njihove kreativnosti i mašte nastale za samo nekoliko dana i svečanom ceremonijom u nedjelju, 12. septembra u Pozorištu mladih Sarajevo bit će zatvoren internacionalni festival srednjoškolskog teatarskog stvaralaštva Juventafest.


Brodovi Ratne mornarice SAD na vežbama u Crnom moru blizu Bugarske\nBrodovi Ratne mornarice SAD su ušli u Crno more i održali zajedničke vežbe sa bugarskom fregatom „Gordi“, saopštila je Šesta operativna flota SAD.\nU zajedničkim vežbama je učestvovao raketni razarač „Porter“ i komandni brod Šeste operativne flote SAD „Mount Whitney“.Raketni razarač „Porter“, opremljen krstarećim raketama „Tomahavk“ dometa 1.600 kilometara, ušao je u Crno more 30. oktobra. Za njim je 4. novembra u Crno more uplovio brod „Mount Whitney“, a zatim i tanker Ratne mornarice SAD „John Lenthall“.Prema podacima Nacionalnog centra odbrane Rusije, ruski vojnici su odmah nakon ulaska američkih brodova u Crno more počeli da ih prate.\nsvet, crno more, ratna mornarica, američki razarač "porter", vojska i naoružanje\nU zajedničkim vežbama je učestvovao raketni razarač „Porter“ i komandni brod Šeste operativne flote SAD „Mount Whitney“.\nRaketni razarač „Porter“, opremljen krstarećim raketama „Tomahavk“ dometa 1.600 kilometara, ušao je u Crno more 30. oktobra. Za njim je 4. novembra u Crno more uplovio brod „Mount Whitney“, a zatim i tanker Ratne mornarice SAD „John Lenthall“.\nPrema podacima Nacionalnog centra odbrane Rusije, ruski vojnici su odmah nakon ulaska američkih brodova u Crno more počeli da ih prate.\nAmerički komandni brod uplovio u Crno more, ruska flota kontroliše kretanje\n4 Novembar, 11:10